**OBSAH**

[1. Výkonnosť slovenskej ekonomiky a pozícia odvetvia pôdohospodárstva a potravinárstva v hospodárstve SR 2](#_Toc389572517)

[2. Ekonomická výkonnosť poľnohospodárstva a potravinárstva SR 4](#_Toc389572518)

[2.1. Poľnohospodárstvo 4](#_Toc389572519)

[2.2. Potravinárstvo 22](#_Toc389572520)

[3. Rozvoj vidieka 28](#_Toc389572521)

[4. Regionálny rozvoj 28](#_Toc389572522)

[5. Zahraničný obchod 31](#_Toc389572523)

[6. Výdavky rozpočtovej kapitoly MPRV SR 33](#_Toc389572524)

[7. Ekonomika krajín Európskej únie 36](#_Toc389572525)

[8. Závery a odporúčania 39](#_Toc389572527)

[8.1. Závery 39](#_Toc389572528)

[8.2. Odporúčania 42](#_Toc389572529)

**SPRÁVA O POĽNOHOSPODÁRSTVE A POTRAVINÁRSTVE V SLOVENSKEJ REPUBLIKE ZA ROK 2016**

**(ZELENÁ SPRÁVA)**

1. Výkonnosť slovenskej ekonomiky a pozícia odvetvia pôdohospodárstva a potravinárstva v hospodárstve SR

Podľa údajov ŠÚ SR, z makroekonomického pohľadu ekonomika SR, vyjadrená **hrubým domácim produktom** (HDP), v roku 2016 medziročne zaznamenala zvýšenie v bežných aj stálych cenách.

V SR bol vytvorený HDP v objeme 80 958 mil. € v bežných cenách (78 854,7 mil. € v stálych cenách). V porovnaní s rokom 2015 HDP vzrástol (o 2,9 % v b. c.; o 3,3 % v s. c.).

**Tvorba hrubého fixného kapitálu** (THFK) v bežných cenách dosiahla 16 331,9 mil. €, medziročne klesla v bežných cenách (10 %) aj v stálych cenách (9 %).

Zo Slovenska sa do zahraničia vyviezol tovar za 70,1 mld. € a zo zahraničia import predstavoval 66,4 mld. €. Tým **zahraničný obchod SR** skončil s aktívnym saldom, ktoré medziročne vzrástlo o 11 %, z 3,3 mld. € v roku 2015 na 3,7 mld. € v roku 2016.

Priemerná **miera inflácie** za rok 2016 dosiahla úroveň ‑0,5 %, čím sa v porovnaní s rokom 2015 prehĺbila deflácia o 0,2 p. b.

**Počet pracujúcich**[[1]](#footnote-1)**)** v hospodárstve SR sa zvýšil (2,8 %) z 2 424 tisíc osôb v roku 2015na 2 492,1  tisíc osôbv roku 2016. Počet nezamestnaných medziročne klesol (o 15,4 %) na 266 tis. osôb a klesla (o 1,8 p.b.) aj priemerná miera nezamestnanosti, ktorá dosiahla 9,7 %.

**Priemerná nominálna mesačná mzda** zamestnanca v hospodárstve SR dosiahla 912 € a medziročne sa zvýšila o 3,3 %. Reálna mzda vzrástla o 3,8 %.

**Vývoj hlavných ukazovateľov pôdohospodárstva[[2]](#footnote-2)) a potravinárstva[[3]](#footnote-3)) [[4]](#footnote-4))**

Hlavné ekonomické ukazovatele sa podľa údajov Štatistického úradu SR v roku 2016 v porovnaní s rokom 2015 vyvíjali diferencovane.

Ukazovatele **hrubá pridaná hodnota** (HPH), **hrubá produkcia aj medzispotreba** sav bežných ako aj stálych cenách zvýšili tak v ekonomike SR ako aj v pôdohospodárstve.

**THFK** v b.c. medziročne klesla v ekonomike SR a v potravinárstve, kým v pôdohospodárstve sa zvýšila.

**Priemerná nominálna mesačná mzda** sa zvýšila tak v ekonomike SR, ako aj v pôdohospodárstve a v potravinárstve. V pôdohospodárstve sa priemerná mzdazvýšila o 7,2 % na 718 € a v potravinárstve[[5]](#footnote-5) vzrástla o 4,1 % a dosiahla úroveň 818 €. Medzi ekonomikou SR a jej pododvetviami - pôdohospodárstvom  a potravinárstvom - pretrvávala mzdová disparita aj naďalej. V obidvoch agropotravinárskych odvetviach bola mzda, v porovnaní s priemerom ekonomiky SR, nižšia, a to v pôdohospodárstve o 21,27 %, v potravinárstve o 10,31 %.

Zahraničný obchod pri poľnohospodársko-potravinárskych výrobkoch dosiahol záporné saldo (‑1 274 mil. €), ktoré sa medziročne opäť prehĺbilo.

Tendencie vývoja základných makroekonomických ukazovateľov (hrubá pridaná hodnota, medzispotreba, tvorba hrubého fixného kapitálu, zamestnanosť, priemerná mesačná mzda, zahraničný obchod) ekonomiky SR a jej odvetví ‑ pôdohospodárstva a potravinárstva ‑ sa odrazili na medziročných zmenách v účasti pôdohospodárstva a potravinárstva na ekonomike SR tak, že v roku 2016:

* podiel **pôdohospodárstva** na ekonomike SR **sa zvýšil** pri HPH v stálych cenách (0,32 p. b.), priemernej mzde (2,85 p. b.), THFK v bežných cenách (0,37 p. b.), medzispotrebe (0,21 p. b. v s. c.), HPH v bežných cenách (0,12 p. b.) a pri medzispotrebe (0,11 p. b. v b. c.), ale **klesol** pri zamestnanosti (0,29 p. b.),
* podiel **potravinárstva** na ekonomike SR **sa zvýšil** pri priemernej mzde (0,68 p.b.) a **klesol** pri THFK v bežných cenách (0,09 p.b.) a pri zamestnanosti (0,03 p. b.),
* podiel **zahraničného obchodu** **agropotravinárstva sa zvýšil** na celkovom dovoze (0,21 p.b.), kým na celkovom vývoze (0,10 p.b.) zahraničného obchodu SR **klesol**.

**Podiel pôdohospodárstva** **a potravinárstva na základných ukazovateľoch hospodárstva SR** Tabuľka 1

|  |  |  |  |  |  |
| --- | --- | --- | --- | --- | --- |
| **Ukazovateľ** | **Ø** rokov  **2011‑2015** | **Podiel v %** | | **Rozdiel**  **2016- 2015** | **Rozdiel**  **2016- Ø rokov 2011‑2015** |
| **2015** | **2016** |
| **Podiel pôdohospodárstva na:** |  |  |  |  |  |
| - hrubej pridanej hodnote (b. c.)1) | 3,79 | 3,66 | 3,78 | 0,12 | -0,01 |
| - hrubej pridanej hodnote (s. c.)1) | 3,68 | 3,67 | 3,99 | 0,32 | 0,31 |
| - medzispotrebe (b. c.) 1) | 2,36 | 2,37 | 2,48 | 0,11 | 0,12 |
| - medzispotrebe (s. c.) 1) | 2,19 | 2,27 | 2,48 | 0,21 | 0,29 |
| - tvorbe hrubého fixného kapitálu (b. c.)1) | 2,45 | 2,12 | 2,49 | 0,37 | 0,04 |
| - zamestnanosti 1) | 3,26 | 3,18 | 2,89 | -0,29 | -0,37 |
| - priemernej mzde 1) \* | 78,30 | 75,88 | 78,73 | 2,85 | 0,43 |
| **Podiel výroby potravín a nápojov a tabak. výrobkov na:** |  |  |  |  |  |
| - tvorbe hrubého fixného kapitálu (b. c.)1) | 1,19 | 1,40 | 1,31 | -0,09 | 0,12 |
| - zamestnanosti 1) | 2,20 | 2,21 | 2,18 | -0,03 | -0,02 |
| - priemernej mzde 1) \* | 89,42 | 89,01 | 89,69 | 0,68 | 0,27 |
| **Podiel zahraničného agropotravinárskeho obchodu na:** |  |  |  |  |  |
| - vývoze 2) | 4,84 | 4,14 | 4,04 | -0,10 | -0,80 |
| - dovoze 2) | 6,44 | 5,97 | 6,18 | 0,21 | -0,26 |

Prameň: prepočty NPPC - VÚEPP s použitím prameňov:

1) vypočítané z údajov vyžiadaných zo ŠÚ SR a ďalších prameňov ŠÚ SR (internet, publikácia); členenie podľa štatistickej klasifikácie SK NACE (vstupné údaje podľa ŠÚ SR sú k hrubej pridanej hodnote a medzispotrebe za rok 2015 polodefinitívne a za rok 2016 predbežné)

2) ŠÚ SR, predbežné údaje z marca 2017

Vysvetlivky:

\* pomer priemernej mzdy odvetvia k priemernej mzde v národnej ekonomike;

skratka: s. c. (v tejto tabuľke aj k nej prislúchajúcej časti textu) = stále ceny vypočítané reťazením objemov k referenčnému roku 2010

Vypracoval: NPPC-VÚEPP

1. Ekonomická výkonnosť poľnohospodárstva a potravinárstva SR
   1. Poľnohospodárstvo

V poľnohospodárskej prvovýrobe tvoria štruktúru podnikateľských subjektov najmä komerčné farmy právnických osôb – obchodné spoločnosti (OS), poľnohospodárske družstvá (PD) a fyzické osoby (FO) – najmä samostatne hospodáriaci roľníci (SHR), živnostníci – podnikajúci súčasne ako SHR a okrajovo slobodné podnikanie.

Poľnohospodárstvo, podľa predbežných údajov, dosiahlo za rok 2016 kladný **výsledok hospodárenia**, t.j.ziskpred zdanenímvo výške 50,4 mil. €. Bol to tretí po sebe ziskový rok. V porovnaní s rokom 2015 sa výsledok hospodárenia zvýšil o 37,0 % a aj pri poklese podpôr **ekonomická výkonnosť poľnohospodárstva vzrástla,** ale ovplyvňoval ju, podobne ako v predchádzajúcich rokoch, vývoj cien poľnohospodárskych komodít, čo sa premietlo do ekonomiky výrobkov a následne do ekonomiky poľnohospodárskych podnikov.

**Rok 2016 bol charakteristický nárastom hrubej poľnohospodárskej produkcie, najmä rastlinnej výroby, t.j. vyprodukovaných hmotnostných množstiev a poklesom cien, čím produkčná výkonnosť vo finančnom vyjadrení medziročne stagnovala.** Zvýšila sa pridaná hodnota o 30,1 % a nákladová rentabilita o 0,6 p.b., čo ale nepostačovalo na elimináciu cenových vplyvov. Podpory prispeli ku kladnému výsledku hospodárenia a bez nich by bola značná časť podnikov stratová. Podiel celkových podpôr na výnosoch dosiahol 31,1 % a medziročne sa objem podpôr znížil o 20,2 %. Rok 2016 bol nielen v porovnaní s predchádzajúcim rokom, ale aj v porovnaní s päťročným priemerom rokov 2011-2015, vo výsledku hospodárenia pozitívnejší. Aj pri dosahovaní zisku jeho úroveň nie je dostatočná a nevytvára predpoklady pre rozšírenú reprodukciu, ktorá by pomohla k ďalšiemu rozvoju odvetvia. Naďalej pretrvávali diferencie medzi úrovňou podpôr slovenského poľnohospodárstva a poľnohospodárstva krajín EÚ-15.

**Základné ekonomické ukazovatele za poľnohospodárstvo**

v mil. € bežné ceny, index v % Tabuľka 2

|  |  |  |  |  |  |
| --- | --- | --- | --- | --- | --- |
| **Ukazovateľ** | **Priemer**  **2011-2015** | **2015** | **2016** | **Index** | |
| **2016/2015** | **2016/∅2011-2015** |
| Výnosy | 2 339,1 | 2 230,7 | 2231,5\* | 100,0 | 95,3 |
| Náklady | 2 298,6 | 2 193,9 | 2181,1\* | 99,4 | 94,9 |
| Výsledok hospodárenia | 40,6 | 36,8 | 50,4\* | 137,0 | 119,3 |
| Pridaná hodnota | 414,0 | 346,2 | 450,3 | 130,1 | 108,8 |
| Tržby za vlastné výrobky | 1 545,5 | 1 531,5 | 1 592,8 | 104,0 | 103,1 |
| - z toho: rastlinné | 867,6 | 878,0 | 927,2 | 105,6 | 106,9 |
| živočíšne | 677,9 | 653,5 | 665,6 | 101,9 | 98,2 |
| Tržby za tovar | 189,6 | 135,8 | 181,8 | 133,9 | 95,9 |
| Nákladová rentabilita | 1,8 | 1,7 | 2,3 | - | - |
| Podpory spolu | 803,5 | 870,6 | 694,7 | 79,8 | 86,5 |
| Podiel celkových podpôr na výnosoch | 34,4 | 39,0 | 31,1 | - | - |
| Podiel ziskových podnikov \*\* | 71 | 67 | 76 | - | - |

Prameň: ŠÚ SR, 2015, ∅ 2011-2015, 2016 - Štatistická správa o základných vývojových tendenciách v hospodárstve SR 4/2016 - predbežné údaje a vyžiadané údaje zo ŠÚ SR \*2016 - odhad NPPC-VÚEPP z  IL MPRV SR, \*\* IL MPRV SR

Vypracoval: NPPC-VÚEPP

Ekonomické výsledky poľnohospodárskych podnikov ovplyvnili viaceré faktory a to:

* stagnácia výnosov v dôsledku cenových vplyvov a  pokles nákladov o 0,6 %,
* stagnácia produkčnej výkonnosti odvetvia, t.j. hrubej poľnohospodárskej produkcie v bežných cenách, pri náraste rastlinnej produkcie (4,5 %) a výraznom poklese živočíšnej produkcie (6,7 %),
* zníženie cien poľnohospodárskych výrobkov (5,3 %) a to tak rastlinnej (7,0 %) ako aj  živočíšnej výroby (4,5 %), najväčší pokles cien rastlinných výrobkov bol u potravinárskej pšenice (16,3 %), cukrovej repy (15,0 %) a zo živočíšnych výrobkov u konzumných slepačích vajec (11,1 %) a surového kravského mlieka (8,9 %),
* zmena nákladových faktorov pod vplyvom poklesu cien dodávok do poľnohospodárstva (4,7 %), najmä energií a mazív (14,7 %), hnojív a zlepšovadiel pôdy (10,2 %),
* pokles celkových podpôr (20,2 %) v dôsledku disproporcie medzi kontrahovanými a vyplatenými finančnými prostriedkami, spôsobenej časovým nesúladom medzi vyhodnotením žiadosti a splnením podmienok na podanie žiadosti o platbu. Išlo o prísnejšie pravidlá pre preukazovanie oprávnenosti, efektívnosti, hospodárnosti a účinnosti jednotlivých vynaložených prostriedkov, čím došlo k vyplateniu významnej časti dotácii za rok 2016 v I. polroku 2017, s dopadom na výnosy a cash flow podnikov v roku 2016,
* nárast tržieb z predaja vlastných výrobkov (4,0 %) pri rýchlejšom zvýšení tržieb rastlinných výrobkov (5,6 %) ako tržieb živočíšnych výrobkov (1,9 %),
* prehlbujúci trend dominancie podielu rastlinnej (62,4 %) pred živočíšnou (37,6 %) produkciou,
* priaznivé klimatické podmienky počas vegetácie s pozitívnym dosahom na intenzitu výroby, ale aj lokálny výskyt jarných mrazov v apríli, s dosahom na ovocné sady a vinice, porasty cukrovej repy a repky ozimnej a lokálne prívalové dažde v niektorých regiónoch Slovenska,
* nárast hektárových úrod väčšiny komodít rastlinnej výroby (okrem raže, ovsa a muštového hrozna) s dosahom na zvýšenie ich naturálnej – hmotnostnej produkcie a to obilnín (27,4 %) a z nich najmä pšenice (16,9 %), kukurice na zrno (84,0 %), cukrovej repy (25,0 %), zemiakov (22,5 %), olejnín (38,2 %), zeleniny (24,6 %) okrem jačmeňa, raže a ovsa, muštového hrozna a ovocia,
* vyššia naturálna - hmotnostná produkcia takmer všetkých rozhodujúcich skupín jatočných zvierat a to jatočného hovädzieho dobytka (16,7 %), ošípaných (12,5 %), oviec (23,8 %) a kôz (28,4 %), jatočnej hydiny (10,0 %), taktiež vzrástla produkcia ovčieho mlieka (8,3 %) a slepačích vajec (3,0 %). Klesla produkcia kravského mlieka (2,5 %).
* interné rozhodnutia manažérov podnikov s uplatnením racionalizačných opatrení a riadenia rizík, čo sa prejavilo aj v  poklese zamestnancov (4,2 %),
* zníženie úrokových sadzieb, ale zvýšená nákladovosť úrokov vplyvom nárastu celkových úverov (19,7 %),
* zvýšenie odpisov (6,1 %),
* predaj - hedžing – poľnohospodárskych komodít na burze cez futures obchod, forwardové dohody o predaji produkcie v budúcnosti za vopred stanovené ceny, čo sa odrazilo v miernom zvýšení zásob poľnohospodárskych produktov (2,2 %),
* nesystémové riešenie dane z nehnuteľností, najmä dane z pozemkov, ovplyvňujúce náklady poľnohospodárskych podnikov,
* daňové licencie v závislosti od ročného obratu podnikov.

Aj v roku 2016, podobne ako v predchádzajúcich rokoch, poľnohospodárske podniky v snahe dosiahnuť priaznivejší výsledok hospodárenia optimalizovali, nákladové faktory vzhľadom na výrobnú štruktúru a ekonomiku výrobkových odvetví. Náklady sa znížili (0,6 %) na 2181,1 mil. €. Výnosy dosiahli úroveň 2 231,5 mil. €, a takmer stagnovali na úrovni predchádzajúceho roka. Disponibilná výrobná základňa, t.j. poľnohospodárska pôda poľnohospodárskych podnikov bola aj v roku 2016 predpokladom zabezpečenia dostatočnej domácej produkcie. Problematická bola, vzhľadom na vývoj cien realizácia produkcie, preto niektoré poľnohospodárske podniky, v snahe zabezpečiť odbyt produkcie, realizovali jej speňažovanie hedžingom cez futures trh, za vopred dohodnuté ceny. Na úrovni výrobkovej ekonomiky nebola dostatočná cenová úhrada nákladov realizáciou produkcie (produkty živočíšnej výroby), preto s cieľom dosiahnuť efektívnosť podniky manažovali výrobu komodít a štruktúru výroby tak, aby nedochádzalo k nadbytku produkcie.

Poľnohospodári vo väčšine prípadov nedokázali vytvoriť efektívne odbytové organizácie, ktoré by boli schopné zabezpečiť pre spracovateľov suroviny v dostatočnom množstve, kvalite a so stabilnou celoročnou dodávkou. Len málo podnikov vytvorilo fungujúce odbytové združenia, ako je to v zemiakarstve, ovocinárstve, ale menej v sektore výroby mlieka a bravčového mäsa.

Tržby za predaj vlastných poľnohospodárskych výrobkov dosiahli úroveň 1 592,8 mil. €, z toho za predaj rastlinných výrobkov 927,2 mil. € a predaj živočíšnych výrobkov 665,6 mil. €. Medziročne vzrástli tržby o 4,0 %, čo súviselo najmä s rýchlejším nárastom tržieb za rastlinné výrobky (5,6 %), ako živočíšne výrobky (1,9 %). Trend nárastu tržieb rastlinných výrobkov je medziročne kontinuálne dlhodobý, kým u tržieb živočíšnych výrobkov sa striedajú roky tendencie nárastu a poklesu.

Priemerná úroveň výsledku hospodárenia na hektár poľnohospodárskej pôdy bola 53,2 €, čo bolo 2,4 násobne viac ako pred rokom. V početnosti podnikov dominovali ziskové podniky s podielom 76 %, ktorý sa medziročne zvýšil o 9 p.b. Zisk podnikov, v porovnaní s predchádzajúcimi rokmi bol v rámci intervalov rovnomernejšie rozdelený. Len 29,9 % ziskových podnikov dosiahlo zisk do 160 tis. € na podnik. Pretrvávali rozdiely vo výsledku hospodárenia medzi podnikmi  v rozdielnych prírodných podmienkach a v právnych formách.

Na vytvorenom zisku poľnohospodárstva sa až na 54,7 % podieľali vysoko ziskové podniky s ročným ziskom nad 280 tis. € na podnik, ktorých bolo 6,5 %. Ich podiel na výmere poľnohospodárskej pôdy dosahoval 12,2 %, na výrobe 17,5 % a celkových podporách 11,1 %. Do tejto skupiny patria aj podniky so značnou koncentráciou výmery poľnohospodárskej pôdy a tým následne aj podporami.


V slovenskom poľnohospodárstve naďalej pretrvávali stratové podniky (24 %) s rozdielnou úrovňou straty na podnik. Ich podiel sa medziročne znížil o 9 p.b. Osobitnú skupinu podnikov s podielom 2,6 % tvorili vysoko stratové podniky so stratou 280 tis. € a viac na podnik. Tieto podniky (počtom 34) vytvorili až 52,8 % z celkovej straty stratových podnikov v poľnohospodárstve. Ich počet sa medziročne znížil o 38,2 %. Táto skupina podnikov negatívne ovplyvňuje úroveň priemerného výsledku hospodárenia a prispieva k polarizácii výsledkov podnikov.


 Graf 1 **Výnosy, náklady a výsledok hospodárenia poľnohospodárskej výroby,** v mil. €

Prameň: ŠÚ SR (2012 -2015), r. 2016 odhad NPPC-VÚEPP z IL MPRV SR


Vypracoval: NPPC –VÚEPP

Poľnohospodárske podniky uplatňovali naďalej flexibilitu uvoľňovania a zamestnávania pracovných síl vzhľadom na sezónnosť a štruktúru výroby. Aj pri narastajúcej produkčnej výkonnosti v  poľnohospodárskej výrobe došlo k zníženiu zamestnanosti (4,2 %), k čomu prispela obnova strojov s dosahom na racionalizáciu výroby.

Mapa 1

Mapa 2

Z regionálneho aspektu neinvestičné podpory  prepočítané na hektár p.p. boli vyššie v krajoch, resp. okresoch s horšími prírodnými podmienkami, najviac v severných okresoch spadajúcich do Trenčianskeho, Žilinského a Prešovského kraja.

Mapa 3

V roku 2016 sa zmiernili rozdiely vo výsledku hospodárenia medzi poľnohospodárskymi družstvami a obchodnými spoločnosťami. Vyšší podiel ziskových podnikov dosiahli obchodné spoločnosti (79 %) ako poľnohospodárske družstvá (70 %), ktoré sa dostali zo straty v roku 2015 (-57,5 €.ha -1 p.p.) do zisku (23,0 €.ha -1 p.p.) v roku 2016. Obchodné spoločnosti znížili výsledok hospodárenia (zisk) o 14,2 %.

Graf 2 **Podiel ziskových podnikov podľa organizačno-právnych foriem v %**



Prameň: Informačné listy MPRV SR, CD NPPC-VÚEPP, Vypracoval: NPPC-VÚEPP

Podpory boli poskytnuté podľa rovnakých kritérií a podmienok obidvom právnym formám, tak poľnohospodárskym družstvám ako aj obchodným spoločnostiam.

**Ekonomické údaje poľnohospodárskych podnikov**

v €. ha-1 p. p., v % Tabuľka 3

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ukazovateľ** | **Právnické osoby** | | | **Poľnohosp. družstvá** | | | **Obchodné spoločnosti** | | |
| 2015 | 2016 | Index | 2015 | 2016 | Index | 2015 | 2016 | Index |
| Pridaná hodnota | 238,8 | 288,5 | 120,8 | 220,7 | 276,4 | 125,2 | 251,5 | 296,5 | 117,9 |
| Podpory spolu | 305 | 305 | 100,0 | 317 | 317 | 100,0 | 291 | 292 | 100,3 |
| * neinvestičné podpory | 282 | 295 | 104,6 | 296 | 310 | 104,7 | 268 | 279 | 104,1 |
| Výroba | 1138 | 1152 | 101,2 | 997 | 1073 | 107,6 | 1259 | 1332 | 105,8 |
| Nákladovosť výnosov | 98,8 | 97,2 | 98,4 | 104,0 | 98,5 | 94,7 | 95,6 | 96,4 | 100,8 |
| Zadlženosť majetku v % | 47,2 | 47,2 |  | 35,8 | 37,8 |  | 55,0 | 53,6 | - |
| Podiel ziskových podnikov v % | 67 | 76 | - | 53 | 70 | - | 74 | 79 | - |

Prameň: Informačné listy CD MPRV SR, NPPC-VÚEPP

Vypracoval: NPPC-VÚEPP

Efektívnosť hospodárenia sa medziročne zlepšila, ale bola diferencovaná podľa organizačných foriem hospodárenia. Obchodné spoločnosti hospodárili efektívnejšie a dosiahli mierne nižšiu nákladovosť výnosov (96,4 %) ako poľnohospodárske družstvá (98,5 %) a na rozdiel od predchádzajúcich rokov dosiahli aj vyššiu úroveň pridanej hodnoty, ale podiel pridanej hodnoty na výrobe bol vyšší v poľnohospodárskych družstvách (25,8 %) ako v obchodných spoločnostiach (22,3 %). Pretrvávajúce diferencie v efektívnosti hospodárenia v rozdielnych právnych formách sú dôsledkom štruktúry výroby s preferenciou rastlinnej výroby pred živočíšnou a vyššej úspornosti nákladových faktorov, najmä pracovných nákladov. Vyššiu nákladovosť výnosov v poľnohospodárskych družstvách ovplyvnila vyššia zamestnanosť v prepočte na 100 ha p.p. (2,4 osôb) ako v obchodných spoločnostiach (2,0 osôb), čo sa odrazilo vo vyšších pracovných nákladoch ako aj vyššom podiele mzdových nákladov na celkových nákladoch v poľnohospodárskych družstvách (17,5 %) ako v obchodných spoločnostiach (9,6 %). Poľnohospodárske družstvá sa v ostatných rokoch vnútorne premieňajú na kapitálové spoločnosti s majoritným majetkovým podielom len niekoľkých členov, a ako vo väčšine obchodných spoločností a redukujú pracovne náročnejšie odvetvia výroby a zamestnanosť.

Vyššia efektívnosť hospodárenia v obchodných spoločnostiach, môže byť odrazom nielen úspor z rozsahu výroby s nižším podielom najmä živočíšnej výroby, úspor pracovných nákladov, ale aj 10,4-krát vyšších tržieb z predaja tovaru, ako v poľnohospodárskych družstvách.

Vyššia úroveň výroby na hektár bola v obchodných spoločnostiach ako v poľnohospodárskych družstvách a je odrazom aj vyššej intenzifikácie výroby, čo bolo podmienené aj dominantnejšou rastlinnou výrobou.

Úroveň zadlženosti majetku bola vyššia v obchodných spoločnostiach ako v poľnohospodárskych družstvách, čo je dôkazom vyššej ekonomickej bonity obchodných spoločností voči komerčným bankám z hľadiska cash flow a tým splácania najmä dlhodobých úverov.

Pretrvávajúce diferencie vo výsledkoch hospodárenia medzi poľnohospodárskymi družstvami a obchodnými spoločnosťami sú spôsobené aj doznievajúcimi vplyvmi vzniku obchodných spoločností, ktoré väčšinou vznikli z bonitných častí majetku poľnohospodárskych družstiev, bez prevzatia adekvátnych záväzkov voči bankám a obchodným partnerom ako aj bez vyrovnania podielov, čo predurčilo nižšiu nákladovosť výroby obchodných spoločností.

Rok 2016, podobne ako predchádzajúce tri roky, bol rokom „lacných peňazí“, čo sa odrazilo aj v klesajúcich nákladoch na úvery, t.j. v úrovni úrokových mier a na zvýšenom dopyte poľnohospodárov po úveroch. **Úvery celkom** do poľnohospodárstva v roku 2016 sa medziročne zvýšili o 19,7 % na 650,3 mil. €, z toho krátkodobé s dobou splatnosti do 1 roka predstavovali 274,9 mil. €, strednodobé od 1do 5 rokov 146,2 mil. € a dlhodobé nad 5 rokov 229,2 mil. €. K nárastu úverov prispeli nižšie úrokové miery a priaznivejšie výsledky hospodárenia.

**Úvery za poľnohospodárstvo**

v tis. €, index v % Tabuľka 4

|  |  |  |  |  |  |
| --- | --- | --- | --- | --- | --- |
| **Rok/ukazovateľ** | **Úvery** | | | | **z toho:**  **rizikové úvery** |
| **Krátko - dobé** | **Strednodobé**  **od 1 – 5 rokov** | **Dlhodobé**  **nad 5 rokov** | **Spolu** |
| Priemer 2011-2015 | 224 486 | 92 632 | 132 083 | 449 200 | 25 064 |
| 2015 | 272 931 | 101 993 | 168 306 | 543 230 | 32 667 |
| 2016 | 274 900 | 146 220 | 229 194 | 650 314 | 35 144 |
| Index 2016/2015 | 100,7 | 143,4 | 136,2 | 119,7 | 107,6 |
| Index 2016/∅2011-2015 | 122,5 | 157,9 | 173,5 | 144,8 | 140,2 |

Prameň: NBS, Poznámka: Údaje sú vrátane úverov za lesníctvo a rybolov, rok 2016- predbežné údaje

Vypracoval: NPPC-VÚEPP

Graf 3 **Vývoj úverov do poľnohospodárstva v tis. €**

 Prameň: NBS

Vypracoval: NPPC-VÚEPP

V štruktúre celkových úverov prevládali krátkodobé úvery s najvyšším podielom 42,3 %, ktorých objem medziročne, na rozdiel minulých rokov, mierne vzrástol. Krátkodobé úvery boli rozhodujúce, najmä z hľadiska financovania prevádzky poľnohospodárskych podnikov a bezproblémových záruk, realizovaných prostredníctvom podpôr – priamych platieb z EÚ. Význam krátkodobých úverov bol pre poľnohospodárov rozhodujúci hlavne na preklenutie časového nesúladu medzi potrebou financovania poľnohospodárskych aktivít a reálnym vyplatením podpory z Pôdohospodárskej platobnej agentúry. Aby sa poľnohospodárske podniky nedostali do omeškania v platbách voči daňovému úradu, sociálnej poisťovne, lízingovým spoločnostiam banky situáciu stabilizovali ponukou krátkodobých úverov. Podľa odhadu bánk chýbalo z dôvodu omeškaného vyplácania dotácii za rok 2016 a presun do I. polroku 2017 cca 80-100 mil. € na čo banky reagovali zvýšením úverových rámcov. Rastúci trend mali aj úvery na nákup poľnohospodárskej pôdy a novou kategóriou sú aj akvizičné úvery na financovanie, resp. refinancovanie nákupu poľnohospodárskych firiem.

Poľnohospodárske podniky podporami z EÚ realizovanými Pôdohospodárskou platobnou agentúrou ručili za úvery a tak si udržali ekonomickú bonitu na úverovom trhu. Zárukami podniky zabezpečili úvery a znížili rizikovosť ich splácania. Komerčné banky vyžadovali od poľnohospodárskych podnikov garancie splátok úverov z priamych platieb bez adekvátneho úrokového zvýhodnenia, ktoré by znížilo nákladovú náročnosť úverov a zlepšilo finančnú situáciu podnikov.

Išlo hlavne o plynulé financovanie v čase nevyhnutných výdavkov z dôvodu sezónneho charakteru poľnohospodárskej činnosti, hlavne v období zakladania úrody a zberových prác. Prostredníctvom tohto úveru, poľnohospodári mohli získať až 100 % z predpokladaných priamych platieb na príslušný rok ešte pred ich vyplatením z PPA.

Najnižší podiel v štruktúre úverov mali strednodobé úvery (22,5 %) s dobou splatnosti od jedného do piatich rokov a ich stav medziročne vzrástol o 43,4 %, čo bolo najvyššie zvýšenie. Dlhodobé úvery so splatnosťou viac ako 5 rokov vzrástli o 36,2 %. Zvýšenie strednodobých a dlhodobých úverov možno pripísať investíciám do dlhodobého hmotného majetku ako spoluúčasť na financovaní projektov PRV SR 2014 -2020. Rizikové úvery vzrástli o 7,6 % na úroveň 35,1 mil. € a z celkového objemu úverov v roku predstavovali 5,4 %.

V porovnaní s päťročným priemerom rokov 2011-2015 sa úroveň úverov do poľnohospodárstva v roku 2016 zvýšila o 44,8 %. Najviac vzrástli úvery dlhodobé (73,5 %) a strednodobé úvery (57,9 %) k čomu prispeli prostriedky z fondov EÚ.

**Úverové produkty pre poľnohospodársky sektor ponúkajú takmer všetky banky a poľnohospodárske podniky mohli využiť:**

* krátkodobé preklenovacie úvery na prefinancovanie prevádzkových potrieb až do výšky nárokovateľných priamych platieb z Pôdohospodárskej platobnej agentúry (PPA),
* krátkodobé preklenovacie úvery na financovanie projektu pred poskytnutím dotácie zo štrukturálnych fondov EÚ,
* investičný úver na nákup pozemkov na území Slovenskej republiky, ktoré sú určené na poľnohospodársku výrobu,
* investičný strednodobý a dlhodobý úver na obstaranie hmotného a nehmotného investičného majetku, výstavbu prevádzkových priestorov, rekonštrukciu nehnuteľností alebo nákup technológií, strojov a zariadení,
* úvery na  financovanie dočasného uskladnenia úrody v súlade s ustanoveniami zákona o skladiskovom záložnom liste, tovarovom záložnom liste formou termínovaného alebo revolvingového úveru,
* investičné úvery na nákup vlastníckych podielov poľnohospodárskej pôdy .

Podnikateľské prostredie v poľnohospodárstve ovplyvňuje aj **daňová politika**, ktorá je všeobecne platná pre národnú ekonomiku a pre odvetvie neplatia osobitné daňové úľavy.

V štruktúre daní dominovali priame dane. Z priamych daní najvyšší objem dosiahla daň z nehnuteľností (32,5 mil. €), najmä daň z pozemkov (27,9 mil. €), ktorou sa napĺňajú rozpočty miest a obcí.

Dôležitým systémovým nástrojom na riešenie rizikovosti poľnohospodárskej výroby je **poistenie**, ktorým sú kompenzované škody z následkov nepredvídaných udalostí na poľnohospodárskej produkcii a ostatnom majetku. Dosah poistenia bol rozhodujúci a docenený formou čiastočnej kompenzácie výpadku príjmov v dôsledku škôd spôsobených na úrode plodín, zvieratách a majetku poľnohospodárskych podnikov. Poistenie poľnohospodárskych podnikov je dobrovoľné na zmluvných podmienkach komerčných poisťovní. Poistenie je založené na prerozdeľovacom procese a je rozhodujúce na kompenzáciu škôd lokálneho charakteru. V roku 2016 si poľnohospodárske podniky poistili v komerčných poisťovniach majetok, úrodu a zvieratá. Nie všetky následky rizík na všetkých plodinách sú kryté poistením. Okrem možností využitia komerčného poistenia, si podniky diverzifikovali vplyv rizík prostredníctvom optimalizácie štruktúry výroby, tvorbou vlastných finančných rezerv, hedžingu komodít a futures obchodov na burze.

Rok 2016 bol podľa škodového priebehu rizikovo podpriemerný a zo zaplateného poistného na poistení majetku, plodín a zvierat bolo podnikom vyplatené menej ako polovica náhrady škôd. Podiel náhrad škôd z centralizovaného fondu komerčných poisťovní na zaplatenom poistnom poľnohospodárskych podnikov dosiahol 39,3 %.

V rámci podporných opatrení organizácie trhu a štátnej pomoci bolo v roku 2016 vyplatené 214 tis. € na podporu poistenia úrody a vinohradov.

Aj keď sú právnické osoby rozhodujúce v poľnohospodárskom sektore z hľadiska produkcie a zamestnanosti ďalšou formou hospodárenia sú **Samostatne hospodáriaci roľníci (SHR) - fyzické osoby.**  V roku 2016 bolo v databáze Informačných listov MPRV SR sledovaných 1049 SHR, ktorí obhospodarovali 9,9 % poľnohospodárskej pôdy podľa evidencie LPIS a podieľali sa na produkcii 8 %. Výsledky hospodárenia SHR boli značne rozdielne v závislosti od veľkosti obhospodarovanej pôdy, ale väčšina podnikov bola v porovnaní s priemerom Slovenska zisková.

Podľa metodiky, nezohľadňujúcej osobný dôchodok roľníka do výsledku hospodárenia, dosiahlo až 83,0 % podnikov SHR kladný výsledok hospodárenia (príjmy - výdavky) v priemere 53,9 €.ha-1  p.p., ktorý sa medziročne znížil takmer o 14,8 %. Po zohľadnení osobného dôchodku roľníka vo výdajoch (vyčísleného na úrovni priemernej mzdy v poľnohospodárstve), by SHR dosiahli stratu (-7,1 €.ha-1 p.p.).

Podľa výmery obhospodarovanej pôdy najviac podnikov SHR v roku 2016 hospodárilo, podobne ako v predchádzajúcich rokoch, na výmere do 500 ha p.p. Najvyššiu úroveň výsledku hospodárenia, bez osobného dôchodku ako aj vrátane osobného dôchodku roľníka, dosiahli SHR hospodáriaci na výmere od 100 do 500 ha p.p., kde bol aj najvyšší podiel ziskových podnikov. Kladný výsledok hospodárenia (príjmy – výdaje) bol dosiahnutý v priemere v podnikoch všetkých intervalov výmery hospodárenia. Po zohľadnení osobného dôchodku roľníka bol výsledok hospodárenia podstatne nižší a v podnikoch hospodáriacich na malých výmerách do 100 ha p.p. boli SHR v priemere stratoví, najviac podniky s nižšími výmerami pôdy do 50 hektárov. S veľkosťou obhospodarovanej poľnohospodárskej pôdy sa zvyšovala aj úroveň výsledku hospodárenia. Úroveň výsledku hospodárenia v skupine podnikov SHR s vyššími výmerami pôdy výrazne ovplyvnili podpory, ktoré sa prejavili ako výhoda z rozsahu.

Výsledok hospodárenia ovplyvnila nákladovosť výroby, ktorá sa medziročne len mierne zvýšila s rýchlejším tempom rastu výdavkov ako príjmov. Rozhodujúci vplyv mali aj podpory, bez ktorých by väčšina SHR bolo stratových, podobne ako pri právnických osobách.

Výsledok hospodárenia SHR v porovnaní s právnickými osobami ovplyvnili:

* nižšia nákladová náročnosť najmä v oblasti výdavkov na prácu, vplyvom nižších mzdových nákladov a tým aj odvodov do fondov (využívanie podnikov služieb a účtovne nezahrnutého osobného dôchodku do výdavkov),
* nižšie náklady na odpisy a udržiavanie HIM (nižšia majetková vybavenosť HIM oproti právnickým osobám).

**Výsledok hospodárenia a počet podnikov SHR podľa výmery poľnohosp. pôdy**

v € na ha p.p. Tabuľka 5

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Interval**  **výmery**  **poľn. pôdy** | **Počet podnikov** | | **Výsledok hospodárenia**  **(príjmy – výdavky)** | | | **Výsledok hospodárenia**  **s osobným dôchodkom** | | | **Nákladovosť príjmov** | |
| **2015** | **2016** | **2015** | **2016** | **Index** | **2015** | **2016** | **Index** | **2015** | **2016** |
| 0,1 - 50 | 351 | 340 | 78,5 | 67,5 | 86,0 | -223,6 | -263,6 | 117,9 | 97,1 | 97,6 |
| 51 - 100 | 325 | 267 | 66,1 | 59,7 | 90,3 | -42,4 | -56,4 | 133,0 | 93,3 | 93,9 |
| 101 - 500 | 420 | 401 | 46,5 | 49,5 | 106,5 | 8,8 | 8,4 | 95,5 | 95,7 | 95,9 |
| nad 501 | 44 | 41 | 98,0 | 57,6 | 58,8 | 88,5 | 47,7 | 53,9 | 92,8 | 95,6 |
| Spolu | 1140 | 1049 | 63,3 | 53,9 | 85,2 | 6,1 | -7,1 | -53,8 | 94,9 | 95,9 |

Prameň: Informačné listy MPRV SR, CD NPPC-VÚEPP

Vypracoval: NPPC-VÚEPP

Medziročne vzrástli príjmy o 5,3 %, a to pri všetkých príjmových položkách najviac príjmy za tovar, ktoré z hľadiska objemu (až na podniky s nižšími výmerami) neboli rozhodujúce. V štruktúre príjmov dominovali príjmy z predaja výrobkov a služieb (55,1 %), nasledovali ostatné príjmy - podpory (25,5 %) a tržby za predaj tovaru (19,4 %). V priemere dosiahli SHR na ha p.p. 1 300,3 € prímov  a 1 246,4 € výdavkov. Zvýšenie výdavkov bolo spôsobené zvýšením všetkých výdavkových položiek, najviac výdavkov na mzdy (7,7 %) a poistné do fondov (8,9 %).


K stabilizácii príjmov SHR prispela aj diverzifikácia služieb, najmä v agroturistike ako aj systém ekologického poľnohospodárstva, tak v rastlinnej ako aj v živočíšnej výrobe.


Medziročne vzrástli tržby z rastlinnej výroby (5,8 %), ale klesli tržby zo živočíšnej výroby (5,1 %). Vzrástli tržby zo živočíšnej výroby predovšetkým u podnikov v systéme ekologického poľnohospodárstva (21,9 %). SHR svoju výrobnú činnosť zameriavali, podobne ako v predchádzajúcich rokoch, najmä na rastlinnú výrobu, ktorá bola nákladovo menej náročná ako živočíšna výroba a prinášala väčšie efekty. Objem tržieb z rastlinnej výroby bol o 75,7 % vyšší ako z tržieb zo živočíšnej výroby.

Celkové výdavky boli o 4,1 % nižšie ako príjmy. V štruktúre výdavkov najvyššiu položku tvorili najmä zásoby (45,8 %), ostatné výdavky (24, %) a výdavky na služby (20,7 %). Nižší podiel v štruktúre výdavkov pripadá na mzdy (4,9 %) a platby poistného a príspevky do fondov (3,6 %). Výdavky na prenájom poľnohospodárskej pôdy dosahovali len 3,0 %, čo je odlišná situácia ako u právnických osôb, ktoré majú v prenájme rozhodujúci podiel (84,6 %) poľnohospodárskej pôdy. Z toho možno dedukovať, že rozhodujúca časť SHR hospodári na vlastnej pôde.


SHR zveľaďovali celkový majetok, ktorého hodnota sa medziročne zvýšila (17,6 %) takmer u všetkých veľkostných skupín podnikov SHR (okrem skupiny nad 500 ha) najviac v podnikoch s výmerou do 50 ha (17,6 %). Nárast majetku nastal pod vplyvom zvýšenia najmä dlhodobého hmotného, ktorý bol aj v štruktúre majetku dominantnou zložkou.

SHR financovali investície tak z vlastných ako aj cudzích zdrojov o čom svedčí aj zvýšenie záväzkov, najmä úverov. Zásoby sa zvýšili pod vplyvom nárastu všetkých ich zložiek najviac tovaru, pohľadávok, materiálu a menej nedokončenej výroby. SHR sa nachádzali, tak ako v predchádzajúcich rokoch, v druhotnej platobnej neschopnosti s vyšším objemom pohľadávok ako záväzkov. Objem peňazí na účtoch v bankách medziročne vzrástol s vyššou tendenciou v podnikoch s výmerami do 500 ha poľnohospodárskej pôdy.

Mapa 4

Mapa 5

Mapa 6



V podnikateľskej štruktúre sa zvýšil počet obchodných spoločností od roku 2010 o 29,6 % a klesol počet poľnohospodárskych družstiev o 2,9 % a fyzických osôb.

**Pôda a vlastnícke vzťahy k pôde**

V roku 2016 výmera využitej poľnohospodárskej pôdy predstavovala 1 918 878 ha, a oproti predchádzajúcemu roku klesla o 2 685 ha (0,14 %). Pokles bol hlavne pri trvalých porastoch (3,62 %) a ornej pôde (0,21%). Zvýšenie výmery bolo pri trvalých lúkach a pasienkoch  o 860 ha (0,17 %) a domácich záhradkách (0,03 %).

**Výmera pôdy v SR, v ha**  Tabuľka 6

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø  **2011-15** | **2015** | **2016** | **Index**  **2016/2015** | **Index**  **2016/** Ø **2011-2015** |
| Využitá poľnohospodárska pôda | 1 925 675 | 1 921 563 | 1 918 878 | 99,86 | 99,65 |
| v tom: orná pôda | 1 357 935 | 1 350 180 | 1 347 293 | 99,79 | 99,22 |
| trvalé porasty1) | 19 912 | 18 456 | 17 788 | 96,38 | 89,33 |
| domáce záhradky | 32 148 | 32 346 | 32 357 | 100,03 | 100,65 |
| trvalé lúky a pasienky | 515 652 | 520 581 | 521 441 | 100,17 | 101,12 |

Prameň: Štatistický úrad SR

Poznámka: 1) vinohrady, vinohradnícke plochy v rekultivácii, ovocné sady, chmeľnice, iné trvalé plodiny, Vypracoval: NPPC – VÚEPP

Graf 4 **Priemerná výška nájomného vo vybraných krajoch SR v rokoch 2014- 2016,**

**v € na ha p.p.**



Prameň: dotazníkový prieskum NPPC - VÚEPP

Vypracoval: NPPC - VÚEPP

Z celkovej výmery využitej poľnohospodárskej pôdy bolo v závislosti od okresu, prenajatej približne 90 %. Prevažná časť poľnohospodárskych subjektov mala pevne stanovenú výšku nájomného, nezávislú od úradnej ceny pôdy. Ďalšia časť farmárov mala výšku nájomného stanovenú od 1,5 % do 2,5 % z úradnej ceny pôdy. Výška nájomného za 1 ha poľnohospodárskej pôdy bola najnižšia v Žilinskom kraji (18,15 €.ha-1) a Prešovskom kraji s výškou nájmu 22,18 €.ha-1. Najvyššia hodnota nájomného bola v Trnavskom kraji (80,93 €.ha-1).

V roku 2016 dosiahol počet pracujúcich v poľnohospodárstve **50,1 tis. osôb,** čo bolo medziročné **menej o 4,2 %**, t. j. o 2,2 tis. pracujúcich osôb[[6]](#footnote-6).

**Vývoj počtu pracujúcich v poľnohospodárstve**

v tis. osobách Tabuľka 7

|  |  |  |  |  |  |
| --- | --- | --- | --- | --- | --- |
| **Pracujúci**  **v poľnohospodárstve** | Ø  **2011-15** | **2015** | **2016** | **Index**  **2016/2015** | **Index**  **2016/** Ø **2011-2015** |
| Pracujúci | 51,4 | 52,3 | 50,1 | 95,8 | 97,5 |

Prameň: prepočty NPPC-VÚEPP podľa:

ŠÚ SR, Výberové zisťovanie pracovných síl (VZPS)

ŠÚ SR, Celková zamestnanosť (ESA 2010) podľa ekonomických činností (SK NACE Rev. 2)

Vypracoval: NPPC-VÚEPP

**Priemerná mesačná mzda v poľnohospodárstve**[[7]](#footnote-7)sa zvýšila (47,0 €) adosiahla 702 €, čo bolo medziročne viac o 7,2 %.

**Poľnohospodárska prvovýroba a agropotravinársky trh**

Podľa predbežných údajov za rok 2016 hrubá poľnohospodárska produkcia vyjadrená v bežných cenách v medziročnom porovnaní stagnovala pri náraste hodnoty hrubej rastlinnej produkcie o 4,5 % a poklese hrubej živočíšnej produkcie o 6,7 %. V štruktúre hrubej poľnohospodárskej produkcie vzrástol podiel rastlinnej produkcie o 2,7 p.b. na 62,4 % pri súčasnom poklese živočíšnej produkcie, ktorej podiel dosiahol 37,6 %.

Hrubá poľnohospodárska produkcia, ocenená v stálych cenách roku 2010 vzrástla o 4,4 % pri vzostupe hrubej rastlinnej produkcie o 7,6 % a súčasnom poklese hrubej živočíšnej produkcie o 0,8 %. Štruktúra poľnohospodárskej produkcie v stálych cenách sa zmenila v prospech podielu rastlinnej produkcie o 1,9 p.b. na 63,7 %, podiel živočíšnej produkcie tvoril 36,3%.

**Vývoj hrubej poľnohospodárskej produkcie** v mil. € Tabuľka 8

|  |  |  |  |  |  |  |  |
| --- | --- | --- | --- | --- | --- | --- | --- |
| **Hrubá poľnohospodárska produkcia** | **Priemer 2012-2015** | **2015** | **2016\*** | **Index 2016/ 15** | **Index 2016/ Ø 2012-15** | **Štruktúra v %** | |
| **2015** | **2016** |
| Hrubá poľnohospodárska prod. v **bežných** cenách | 2134,9 | 1944,5 | 1945,0 | 100,0 | 91,1 | 100,0 | 100,0 |
| z toho : rastlinná | 1236,7 | 1160,8 | 1213,6 | 104,5 | 98,1 | 59,7 | 62,4 |
| živočíšna | 898,2 | 783,7 | 731,4 | 93,3 | 81,4 | 40,3 | 37,6 |
| Hrubá poľnohospodárska prod. v **stálych** cenách roku 2010 | 1 880,9 | 1 798,7 | 1 877,7 | 104,4 | 99,8 | 100,0 | 100,0 |
| z toho : rastlinná | 1 098,8 | 1 111,9 | 1 196,7 | 107,6 | 108,9 | 61,8 | 63,7 |
| živočíšna | 782,1 | 686,8 | 681,0 | 99,2 | 87,1 | 38,2 | 36,3 |

Prameň: ŠÚ SR, vyžiadané údaje, prepočty NPPC – VÚEPP, \* pozn.: 2. odhad 2016

Vypracoval: NPPC - VÚEPP

**Rastlinná výroba**

V roku 2016 výmera **osiatej plochy** poľnohospodárskymi plodinami medziročne klesla o 0,2 % (2,9 ha tis.) na 1 347,3 tis. ha. Pestovateľské plochyobilnín sa znížili o 0,3 % na 757,8 tis. ha, pričom sa znížili najmä pestovateľské plochy jačmeňa o 18,0 % a kukurice na zrno o 6,5 %. Výmera olejnínsamedziročne zvýšila o 2,7 % na 254,0 tis. ha.

**Produkcia** v hodnotovom vyjadrení medziročne vzrástla o 4,5 % hlavne v dôsledku medziročného nárastu všetkých rozhodujúcich plodín v naturálnom vyjadrení, a to obilnín o 27,4 %, cukrovej repy o 25,0 % a olejnín o 38,2 %.

**Indexy medziročných zmien naturálnej produkcie hlavných plodín** Tabuľka 9

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Index** | Obilniny | Z toho | | Cukrová  repa | Zemiaky | Repka  olejná | Struko-  viny | Zelenina |
| pšenica | kukurica |
| 2016/ Ø (2011-2015) | 129,8 | 139,2 | 131,9 | 126,5 | 101,7 | 127,5 | 168,1 | 120,0 |
| 2016/2015 | 127,4 | 116,9 | 184,1 | 125,0 | 122,5 | 134,3 | 98,1 | 124,6 |

Prameň: Definitívne údaje o úrode poľnohospodárskych plodín, ovocia a zeleniny v SR, ŠÚ SR

Vypracoval: NPPC -VÚEPP

 Graf 5 **Vývoj produkcie vybraných plodín v tis. t**

Prameň: ŠÚ SR, Vypracoval: NPPC – VÚEPP

**Živočíšna výroba**

**Živočíšna produkcia** v hodnotovom vyjadrení medziročne klesla o 6,7 % hlavne v dôsledku poklesu cien živočíšnych komodít o 4,5 % i napriek nárastu naturálnej produkcie jatočného hovädzieho dobytka o 16,7 %, jatočných ošípaných o 12,5 % a jatočnej hydiny o 10,0 %. Produkcia kravského mlieka klesla o 2,5 % a produkcia konzumných vajec vzrástla o 3,0 %.

**Indexy medziročných zmien naturálnej produkcie hlavných živočíšnych komodít**

Tabuľka 10

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Index** | Jatočné  zvieratá  spolu\* | z toho | | | Kravské mlieko | Jatočná hydina | Konzum. vajcia | Ovčie mlieko | Ovčia vlna |
| Hovädzí dobytok | Ošípané | Ovce |
| 2016/ Ø (2011-15) | 102,5 | 125,6 | 105,6 | 95,9 | 98,7 | 103,7 | 95,9 | 113,9 | 96,1 |
| 2016/15 | 113,7 | 116,7 | 112,5 | 69,3 | 97,5 | 103,0 | 108,0 | 108,3 | 96,1 |

Prameň: Živočíšna výroba a predaj výrobkov z prvovýroby, ŠÚ SR, MPRV SR rezortný výkaz BM (MPRV SR) 1-12, Odhad samozásobenia

\*) Hrubá domáca produkcia = zabitia na bitúnkoch + odhad samozásobenia +/- zahraničný obchod

Vypracoval: NPPC-VÚEPP



**Graf 6 Hrubá domáca prod. jat. zvierat v SR Graf 7 Produkcia krav. mlieka a vajec v SR**

Prameň: ŠÚ SR Prameň: ŠÚ SR

Vypracoval: NPPC-VÚEPP Vypracoval: NPPC-VÚEPP

Medziročne sa znížil počet kusov **hovädzieho dobytka** na 446,1tis. (2,3 %), z toho počet kráv klesol na 194,2 tis. ks (2,5 %). Výroba kravského **mlieka** klesla o 2,5 % na 933,3 tis. t. Počet **ošípaných** dosiahol 585,8 tis. ks, čo bolo oproti roku 2015 menej o 5,7 %. Počet **oviec** klesol o 1,0 % na 368,9 tis. ks. Počet **kôz a capov vzrástol** o 0,1 % na 36,4 tis. Počty **hydiny** spolu dosiahli 12 130,5 tis. ks, čo bolo medziročne menej o 5,5 %. Počet koní klesol o 6,7 % na 6,4 tis. ks.

**Cenový vývoj na agropotravinárskom trhu**

**Ceny vstupov** do poľnohospodárstvav porovnaní s rokom 2015 klesli o 4,7 %. Medziročne najvýraznejšie klesli ceny energií a mazív (14,7 %), z toho klesli najmä ceny motorovej nafty (19,6 %) a benzínu (18,6 %). Medziročný rast cien v rámci vstupov do poľnohospodárstva bol najmä u osív olejnín (7,8 %) a krmovín (7,2 %).

**Ceny poľnohospodárskych komodít** boli v porovnaní s rokom 2015 nižšie o 5,3 %. Najvýraznejší pokles v rámci potravinovej vertikály zaznamenali komodity rastlinnej výroby (bez ovocia a zeleniny), ktorých ceny medziročne klesli o 7 %. **Ceny rastlinných komodít** boli ovplyvnené najmä klesajúcimi cenami cukrovej repy (15 %) a obilnín (9,8 %).

**Indexy cien rastlinných výrobkov** Tabuľka 11

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Index** | Rastlinné výrobky spolu | Z toho: | | | | | Ovocie | Zelenina |
| Obilniny | Strukoviny jedlé | Olejniny | Zemiaky | Cukrová repa |
| 2016/2010 | 97,0 | 93,4 | 89,6 | 107,4 | 105,7 | 76,2 | 98,4 | 102,6 |
| 2016/2015 | 93,0 | 90,2 | 93,7 | 98,0 | 109,5 | 85,0 | 107,3 | 96,4 |

Prameň: ŠÚ SR,

Vypracoval: NPPC - VÚEPP

**Ceny živočíšnych komodít** medziročne klesli o 4,5 %. Celkové zníženie cien živočíšnych komodít bolo ovplyvnené najmä poklesom cien konzumných slepačích vajec (11,1 %) a kravského mlieka (8,9) %.

**Indexy cien živočíšnych výrobkov** Tabuľka 12

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Index** | Živočíšne výrobky spolu | Z toho: | | | | | | |
| Jat. HD vrátane teliat | Jatočné ošípané | Jatočné ovce a jahňatá | Kravské mlieko | Jatočná hydina | Slepačie vajcia | Ovčie mlieko |
| 2016/2010 | 107,1 | 105,8 | 100,6 | 105,9 | 106,0 | 106,9 | 90,3 | 122,8 |
| 2016/2015 | 95,5 | 99,9 | 98,8 | 93,2 | 91,1 | 96,7 | 88,9 | 99,0 |

Prameň: ŠÚ SR

Vypracoval: NPPC - VÚEPP

**Ceny výrobcov potravín, nápojov a tabaku** klesli o 1%,čo bolo ovplyvnené medziročným poklesom cien mlynských výrobkov, škrobu a škrobových výrobkov (5,8 %), ako aj mliečnych výrobkov (5,1 %). Ceny spracovateľov mäsa a mäsových výrobkov zostali takmer stabilné s medziročným indexom 97,7.

**Spotrebiteľské ceny potravín a nealkoholických nápojov medziročne** klesli o 2,8 %, čo bolo ovplyvnené najmä poklesom cien pasterizovaného polotučného mlieka (15,4 %), čerstvých slepačích vajec (13,3 %) a čerstvého masla (11,7 %).

**Vývoj súhrnných cenových indexov**  Tabuľka 13

|  |  |  |  |  |  |  |
| --- | --- | --- | --- | --- | --- | --- |
| **Index** | Priemyselné výrobky | Vstupy do poľnohos-podárstva | Poľnohospo-dárske výrobky | Výroba potravín[[8]](#footnote-8) | Spotrebiteľské ceny potravín a nealko nápojov | Inflácia (CPI) |
| 2016/2010 | 93,9 | 99,4 | 102,4 | 99,7 | 98,9\* | 99,9\* |
| 2016/2015 | 95,7 | 95,3 | 94,7 | 98,4 | 97,2 | 99,5 |

\*2016/december 2015

Prameň: ŠÚ SR

Vypracoval: NPPC - VÚEPP

Graf 8 **Vývoj cenových indexov v potravinovej vertikále v roku 2016**

 Prameň: ŠÚ SR

Vypracoval: NPPC - VÚEPP

**Vplyv poľnohospodárstva na kvalitu ovzdušia a vodných zdrojov**

Poľnohospodársky sektor tvorí približne 7,6 %-ný podiel na celkovom objeme emisií skleníkových plynov vyprodukovaných v SR. V roku 2015 sa podľa SHMÚ medziročne znížil objem vyprodukovaných skleníkových plynov z poľnohospodárstva o 2,6 % na úroveň 3 047 Gg CO2 ekvivalentu. Vývoj emisií skleníkových plynov z poľnohospodárstva má od roku 1990 klesajúci charakter a od roku 2005 sa mení len minimálne.

Produkcia emisií amoniaku z poľnohospodárstva klesla v roku 2015 v porovnaní s predchádzajúcim rokom o 0,9 %. Podiel amoniaku emitovaného z poľnohospodárskej pôdy z celkového objemu emisií amoniaku z poľnohospodárstva predstavoval 57,1 %. Podiel amoniaku vyprodukovaného zo živočíšnej výroby predstavoval 42,9 %. Najvyšší podiel amoniaku zo živočíšnej výroby vyprodukovali HD (32,9 %), nosnice (18,7 %) a ošípané (17,1 %).

* 1. Potravinárstvo

Podľa **predbežných údajov** Štatistického úradu SR dosiahol v roku 2016 potravinársky priemysel SR (výroba potravín, nápojov a tabakových výrobkov) kladný **výsledok hospodárenia** pred zdanením vo výške 172,3 mil. €.

**Vývoj výsledku hospodárenia za výrobu potravín, nápojov a tabakových výrobkov**

v mil. €, index v % Tabuľka 14

|  |  |  |  |  |  |  |
| --- | --- | --- | --- | --- | --- | --- |
| **Ukazovateľ** | **Ø 2011‑2014** | **2015** | **2015 p** | **2016 p** | **Index 2016p/15p** | **Index 2015/ Ø 2011‑2014** |
| Výnosy | 4 422,4 | 4 253,2 | 4 255,1 | 4 257,2 | 100,0 | 96,2 |
| Náklady | 4 324,3 | 4 148,8 | 4 102,9 | 4 084,9 | 99,6 | 95,9 |
| Výsl. hosp. | 98,2 | 104,5 | 152,3 | 172,3 | 113,1 | 106,4 |

Prameň: ŠÚ SR, Poznámka: vrátane podnikov do 19 zamestnancov

p = z výkazníctva ŠÚ SR s predbežnými výsledkami

Vypracoval: NPPC - VÚEPP

Z hľadiska výroby výrobkov výberového súboru podnikov ŠÚ SR mali rozhodujúci podiel na produkcii potravinárskych výrobkov podniky s 20 a viac zamestnancami (278 podnikov[[9]](#footnote-9)) s dosiahnutým kladným výsledkom hospodárenia na úrovni 178,1 mil. €, ktorý sa medziročne zvýšil o 23,5 mil. €. Z celkového počtu podnikov ziskové podniky predstavovali 68,3 %.

Graf 9 **Výnosy, náklady, výsledok hospodárenia za výrobu potravín a nápojov SR podľa odborov v roku 2016**

|  |  |  |  |  |  |
| --- | --- | --- | --- | --- | --- |
| 1 | Spracovanie a konzervovanie mäsa a mäsových produktov | | | 7 | Výroba a príprava krmív pre zvieratá |
| 2 | Spracovanie a konzervovanie ovocia a zeleniny | | | 8 | Destilovanie, úprava a miešanie alkoholu |
| 3 | Výroba mliečnych výrobkov | |  | 9 | Výroba vína |
| 4 | Výroba mlynárskych výrobkov a škrobových výr. |  |  | 10 | Výroba piva a sladu |
| 5 | Výroba pečiva a múčnych výrobkov | | | 11 | Výroba nealkoholických nápojov s produkciou |
| 6 | Výroba kakaa, čokolády a cukroviniek |  |  |  | minerálnych a iných fľaškových vôd |

Prameň: Prod 3-04, ŠÚ SR

Vypracoval: NPPC - VÚEPP

Najvyšší **kladný výsledok hospodárenia**[[10]](#footnote-10) dosiahol odbor výroby piva a sladu (44 mil. €), významnejšiu úroveň tiež odbor výroby pečiva a múčnych výrobkov (22 mil. €), vo výrobe nealkoholických nápojov s produkciou minerálnych a iných fľaškových vôd (14 mil. €), výroba mlynárskych výrobkov a škrobových výrobkov (13 mil. €), výroba vína (12 mil. €) a výroba kakaa, čokolády a cukroviniek (11 mil. €).

V odvetví sa v priemere na 100 € výnosov vynaložilo 95,5 € nákladov, čo v porovnaní s predchádzajúcim rokom znamenalo pokles nákladovosti výnosov o 0,6 €.

Najnižšia úroveň **nákladovosti výnosov** a zároveň nižšia ako priemer odvetvia potravinárstva bola vo výrobe vína (87,4 €) a vo výrobe piva a sladu (87,5 €). Najvyššiu úroveň nákladovosti výnosov zaznamenal odbor konzervovania mäsa a mäsových produktov (100,2 €) a odbor spracovania a konzervovania ovocia a zeleniny (99,3 €).

**Pridaná hodnota** sa medziročne v odvetví zvýšila o 6,3 % na 771 mil. € a na výrobe výrobkov dosiahla 20 %. Najvýraznejšie sa pridaná hodnota zvýšila v odbore výroby kakaa, čokolády a cukroviniek (33,6 %), vo výrobe mlynských výrobkov škrobu a škrobových výrobkov (16,8 %) a vo výrobe pečiva a múčnych výrobkov (16,7 %). Pridaná hodnota klesla najvýraznejšie vo výrobe nealkoholických nápojov s produkciou minerálnych a iných fľaškových vôd (17,7 %) a v spracovaní a konzervovaní ovocia a zeleniny (16,4 %).

Výroba potravinárskych výrobkov v roku 2016 v odvetví **výroba potravín, nápojov a tabakových výrobkov,** vyjadrená indexom priemyselnej produkcie, podľa ŠÚ SR medziročne klesla.

**Priemyselná produkcia vo výrobe potravín, nápojov a tabak. výr.** Tabuľka 15

|  |  |  |  |
| --- | --- | --- | --- |
| **PP (rovnaké obdobie minulého roka = 100)** | **2014** | **2015** | **2016** |
| **očistený** o vplyv počtu pracovných dní | 98,5 | 124,5 | 95,9 |
| **neočistený** o vplyv počtu pracovných dní | 98,5 | 124,5 | 96,0 |

Prameň: ŠÚ SR - www.statistics.sk, z údajov Štatistickým úradom SR aktualizovaných pre PP (priemyselnú produkciu) neočistenú aj očistenú o vplyv počtu pracovných dní k 16.5. 2017

Pozn.: PP je krátkodobý ukazovateľ zmeny objemu produkcie v priemyselných odvetviach SR. Metóda výpočtu je v súlade so štandardami EÚ. Výpočet PP v SR vykonáva ŠÚ SR.

Vypracoval: NPPC - VÚEPP

**Výroba potravinárskych výrobkov[[11]](#footnote-11)** sa medziročne zvýšila o 2,3 % na 3 935 mil. €. K jej zvýšeniu prispel najmä odbor výroby pečiva a múčnych výrobkov (20,0 %), odbor spracovania a konzervovania mäsa a mäsových produktov (14,7 %) a výroba piva a sladu (7,5 %). V štruktúre výrobných odborovsvojím podielom dominujú odbory spracovania a konzervovania mäsa a mäsových produktov (20,8 %) a výroba mliečnych výrobkov (14,7 %).

Trend klesania **cien potravinárskych výrobcov** pokračoval a v roku 2016, kedy ceny výroby potravín, nápojov a tabaku klesli o 1,0 %. Najvýraznejší podiel na poklese cien mal vývoj cien výroby mlynských výrobkov, škrobu a škrobových výrobkov, o 5,8 % a výroby mliečnych výrobkov, ktorých ceny klesli o 5,1 %. Ceny výrobcov pečiva a múčnych výrobkov sa takmer stabilizovali, s medziročným poklesom o 0,7 %. Pokles cien potravinárskych výrobcov spomalil rast cien výroby ostatných potravinárskych výrobkov (3,1 %), výroby a prípravy krmív pre zvieratá (2,3 %) a mierny rast cien spracovateľov ovocia a zeleniny (1 %). Na spomalení klesania cien potravinárskych výrobkov, nápojov a tabaku sa podieľali aj takmer stabilné ceny výrobcov rastlinných a živočíšnych olejov, tukov a výrobcov nápojov, s rastom cien o 0,7 % - 0,8 %. Stabilné zostali ceny spracovania a konzervovania rýb a kôrovcov.

Graf 10 **Vývoj cenových indexov vybraných potravinárskych odborov v roku 2016**

**(bez** **spotrebnej dane)**

Prameň: ŠÚ SR

Vypracoval: NPPC – VÚEPP

Podľa Výberového zisťovania pracovných síl (VZPS) **v potravinárskej výrobe** **vzrástol** počet pracujúcich o 1,7 % (0,9 tis. osôb) na 54,4 tis. osôb. **Priemerná mesačná mzda vo výrobe potravín** (organizácie s 20 a viac zamestnancami) dosiahla 835 €.

**Vývoj počtu zamestnancov v potravinárskej výrobe**

v tis. osôb Tabuľka16

|  |  |  |  |  |  |
| --- | --- | --- | --- | --- | --- |
| **Pracujúci**  **v v potravinárskej výrobe** | Ø  **2011-15** | **2015** | **2016** | **Index**  **2016/2015** | **Index**  **2016/** Ø **2011-2015** |
| Pracujúci spolu | 51,8 | 53,5 | 54,4 | 101,7 | 105,0 |

Prameň: ŠÚ SR, VZPS

Vypracoval: NPPC - VÚEPP

**Spotreba potravín**

V roku 2016 medziročne výrazne vzrástla spotreba mäsa v hodnote na kosti o 8,4  kg. Trend poklesu spotreby hovädzieho mäsa sa zastavil a jeho spotreba vzrástla o 0,5 kg na 4,8 kg na osobu, čo je pozitívne vzhľadom na odporúčané dávky potravín (ODP), keďže jeho spotreba je dlhodobo nízka a hlboko pod hodnotou ODP. Stúpla aj spotreba hydiny o 2,9 kg na 17,0 kg a spotreba bravčového mäsa až o 4,9 kg na 35,8 kg na osobu.

Negatívnym trendom je pokles spotreby obilnín v hodnote múky o 3,9 kg, ovocia o 2,4 kg, zemiakov 2,0 kg a rýb o 0,2 kg na osobu. Spotreba tukov vzrástla o 0,6 kg. Naopak, pozitívnym javom je nárast spotreby zeleniny o 7,4 kg a mlieka a mliečnych výrobkov o 6,3 kg na osobu.

**Spotreba vybraných druhov potravín na obyvateľa v SR**

v kg na osobu Tabuľka 17

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Druh potravín** | **Skutočnosť** | | | | | **Rozdiel 2016-15** | **ODP 3)** | **Prípustný interval rac. spotreby** |
| **2012** | **2013** | **2014** | **2015** | **2016**  **odhad** |
| Mäso v hodn. na kosti | 52,5 | 53,3 | 47,9 | 50,6 | 59,0 | 8,4 | 57,3 | 51,6-63,0 |
| Ryby | 4,8 | 5,1 | 5,4 | 5,3 | 5,1 | -0,2 | 6,0 |  |
| Mlieko a mliečne výr. | 158,6 | 158,5 | 166,8 | 169,2 | 175,5 | 6,3 | 220,0 | 206,0-240,0 |
| Obilniny v hodn. múky | 84,4 | 81,0 | 79,8 | 81,2 | 77,3 | -3,9 | 98,5 | 94,0-103,0 |
| Tuky spolu | 22,2 | 22,2 | 20,6 | 21,1 | 21,7 | 0,6 | 22,0 | 19,8-23,1 |
| Zemiaky | 48,0 | 47,4 | 47,0 | 48,9 | 46,9 | -2,0 | 80,6 | 76,3-84,9 |
| Strukoviny | 1,6 | 1,3 | 1,3 | 1,5 | 1,5 | 0,0 | 2,6 | 2,1-3,2 |
| Zelenina 1) | 100,9 | 104,7 | 104,7 | 100,9 | 108,3 | 7,4 | 127,9 | 116,9-138,9 |
| Ovocie 2) | 52,1 | 54,9 | 60,8 | 65,7 | 63,3 | -2,4 | 96,7 | 86,7-106,7 |

Prameň: ŠÚ SR, údaj za rok 2016 = odhad ŠÚ SR, predbežný údaj ŠÚ SR

1) zelenina a zeleninové výrobky v hodnote čerstvej zeleniny

2) ovocie a ovocné výrobky spolu v hodnote čerstvého ovocia sú bez spotreby orechov

3) ODP = odporúčaná dávka potravín

Vypracoval: NPPC - VÚEPP

Graf 11 **Porovnanie spotreby vybraných druhov potravín v SR s odporúčanými dávkami potravín za rok 2016 v %**



Prameň: ŠÚ SR, údaje za rok 2016 – odhad ŠÚ SR, prepočty NPPC-VÚEPP

Vypracoval: NPPC – VÚEPP

Podľa predbežných údajov ŠÚ SR o spotrebe potravín nadmerná spotreba, čiže konzumácia vyššia ako sú odporúčané výživové dávky potravín, bola zistená pri bravčovom mäse a hydine, kde spotreba prevyšuje ODP o 61,3 % a 13,3 %. Nedostatočná spotreba, v dôsledku nižšej konzumácie ako sú odporúčané výživové dávky potravín, bola hlavne v prípade hovädzieho mäsa (nižšia o 72,4 %), ale i strukovín a ovocia.

Medzi priority Slovenskej republiky a EÚ patrí i zabezpečenie ochrany zdravia a spotrebiteľa z hľadiska bezpečnosti potravín. Kompetentné kontrolné orgány všetkých členských štátov EÚ monitorujú, kontrolujú a overujú, či prevádzkovatelia plnia príslušné požiadavky pre bezpečnosť potravín na všetkých stupňoch výroby, spracovania, distribúcie a predaja potravín konečnému spotrebiteľovi. Úradná kontrola potravín je nástroj na presadzovanie a uplatňovanie potravinového práva upraveného národnou, ale i európskou legislatívou.

V roku 2016 orgány úradnej kontroly potravín (ŠVPS SR a ÚVZ SR) celkovo skontrolovali 35 127 objektov, čo je 38,89 % z celkového počtu. Bolo vykonaných 97 243 kontrol, najviac v maloobchode (35 847 – 36,86 %), v sektore služieb (27 183 kontrol – 27,95 %) a u výrobcov a baliarní (17 496 kontrol – 17,99 %). V roku 2016 boli zistené nedostatky u 8 136 objektov z 35 127 kontrolovaných objektov, čo je 23,16 %. Celkovo bolo vykonaných 97 243 kontrol pričom nedostatky boli zistené v celkovej hygiene v objektoch – 13 122 – 37,36 %, čo je zlepšenie oproti roku 2015 o 10,34 %. Pri uplatňovaní systému HACCP boli nedostatky v 1 299 objektoch – 3,69 % , čo je porovnateľné s rokom 2015, v označovaní potravín v 2 618 objektoch – 7,45 % a predaj po dobe spotreby/minimálnej trvanlivosti bol zistený v 2 463 objektoch – 7,01 %, čo je oproti roku 2015 nepatrné zlepšenie o 3,17 %.

Z hľadiska jednotlivých sektorov bolo najviac nedostatkov v maloobchode až u 3 927 objektoch – 48,27 %, oproti roku 2015 nastalo nepatrné zlepšenie o 2,84 %. Nedostatky sa týkali hlavne celkovej hygieny, predaja tovaru po dobe spotreby/minimálnej trvanlivosti a označovania výrobkov. V sektore služieb boli nedostatky u 2811 objektov 34,55 %, čo predstavuje nepatrné zhoršenie oproti roku 2015 o 0,9 %, nedostatky sa týkali celkovej hygieny, skladovania tovarov a manipulácie s potravinami. V sektore služieb boli zistené nezhody v nesprávnom uplatňovaní zásad systému HACCP a v celkovej hygiene.

V súvislosti s kvalitou potravín rezort MPRV SR pracuje s dvoma systémami, a to „Značka kvality SK“ a „Politika kvality EÚ“.

V rámci výroby a spotreby domácej potravinovej produkcie je jedným z nosných aspektov Národný program podpory poľnohospodárskych výrobkov a potravín **„Značka kvality SK“,** ktorý vznikol za účelom zabezpečenia dostatočných informácií pre spotrebiteľa o bezpečných a kvalitných domácich výrobkoch. Cieľom tohto projektu je upriamiť pozornosť slovenských spotrebiteľov na kvalitné domáce potraviny. Značka kvality GOLD sa udeľuje výrobkom s nadštandardnými kvalitatívnymi parametrami, ktoré ich odlišujú od ostatných bežných potravín a zdôrazňuje ich vyššiu kvalitu. Zoznam spoločností a ocenených výrobkov je uvedený na [http://www.znackakvality.sk](http://www.znackakvality.sk/)

„Politika kvality EÚ“ je filozofia rozvoja kvality originálnych, tradičných poľnohospodárskych výrobkov a potravín a podpory kultúrnych tradícií a regiónov, v ktorých sa tieto výrobky vyrábajú. Systém bol vytvorený ako odpoveď na narastajúce falšovanie výrobkov a zneužívanie tradičných názvov, ktoré zaručovali dobrú povesť tradičných regionálnych výrobkov. Pod pojmom „Politika kvality EÚ“ sa rozumie zabezpečenie ochrany poľnohospodárskych výrobkov a potravín a podpora ich predaja. Tieto potraviny musia spĺňať určité kvalitatívne parametre, ktoré ich odlišujú od ostatných obdobných výrobkov svojimi presne definovanými požiadavkami na ich surovinové zloženie a technologický postup výroby. Európska únia v rámci Politiky kvality EÚ akceptuje, chráni, podporuje, registruje a kontroluje výrobky rozdelené do troch kategórií označených ako:

Chránené zemepisné označenie CHZO - (Protected geographical indication - PGI)

Chránené označenie pôvodu CHOP - (Protected designation of origin - PDO)

Zaručená tradičná špecialita ZTŠ - (Traditional speciality guaranteed - TSG)



V systéme Politika kvality EÚ boli registrované tieto slovenské poľnohospodárske výrobky a potraviny: Levický slad, Skalický trdelník, Slovenská bryndza, Slovenská parenica, Slovenský oštiepok, Tekovský salámový syr, Zázrivský korbáčik, Zázrivské vojky, Oravský korbáčik, Klenovecký syrec - CHZO; Bratislavský rožok/Pressburger Kipfel/Pozsonyi kifli, Ovčí hrudkový syr -salašnícky, Ovčí salašnícky údený syr, Lovecký salám/Lovecká saláma, Liptovská saláma/Liptovský salám, Špekáčky/Špekačky, Spišské párky - ZTŠ a výrobok Žitavská paprika – CHOP.

1. Rozvoj vidieka

Rozvoj vidieka v SR je financovaný najmä prostredníctvom programov rozvoja vidieka. V roku 2015 bolo ukončené financovanie projektov podporených v rámci Programu rozvoja vidieka SR 2007-2013. V roku 2016 sa zdroje Európskeho poľnohospodárskeho fondu pre rozvoj vidieka a príslušného spolufinancovania zo štátneho rozpočtu SR čerpali v rámci opatrení Programu rozvojaSR 2014-2020, ktorý bol schválený EK dňa 13. 2. 2015 a ktorý umožní čerpať na rozvoj vidieka v SR viac ako 2 mld. € z verejných zdrojov (z toho viac ako 1,5mld. € z EPFRV).

V roku 2015 a 2016 boli vyhlásené výzvy na predkladanie žiadostí o poskytnutie nenávratného finančného príspevku vybraných opatrení PRV SR 2014 – 2020. PPA zabezpečovala v súvislosti s PRV SR 2014-2020 hlavne činnosti súvisiace s vyhodnocovaním prijatých žiadostí o nenávratný finančný príspevok, s kontrolou a vyplácaním žiadostí o platbu. Z pohľadu vývoja IS AGIS zabezpečovala PPA prispôsobenie systému potrebám implementácie PRV SR 2014-2020.

V roku 2016 PPA administrovala prostredníctvom IACS žiadosti o poskytnutie podpory v rámci nasledujúcich opatrení PRV:

* Agroenvironmentálno-klimatické opatrenie,
* Ekologické poľnohospodárstvo,
* Platby v rámci sústavy Natura 2000 na poľnohosp. pozemok a na lesný pozemok,
* Platby pre oblasti s prírodnými alebo inými osobitnými obmedzeniami,
* Dobré životné podmienky zvierat,
* Lesnícko-environmentálne a klimatické služby a ochrana lesov,
* platby na prvé zalesnenie poľnohospodárskej pôdy (pokračujúce záväzky predchádzajúcich programových období financované v rámci opatrenia Investície do rozvoja lesných oblastí a zlepšenia životaschopnosti lesov).

V rámci vypísaných výziev na projektové opatrenia bol najväčší záujem o podopatrenie 6.1 – Pomoc na začatie podnikateľskej činnosti pre mladých poľnohospodárov – v tomto podopatrení prišlo 2029 žiadostí, 4.1.2 Živočíšna výroba s počtom 682 žiadostí, 4.1.1 Špeciálna rastlinná výroba s počtom 326 žiadostí a 6.4.1 Činnosti spojené s vidieckym cestovným ruchom a agroturistikou 477 žiadostí.

Priemerná úspešnosť žiadateľov sumárne za všetky výzvy je na úrovni 18 %. Relatívne nízka hodnota je spôsobená veľkým počtom ešte nevyhodnotených žiadostí hlavne v opatrení 6.1 – Pomoc na začatie podnikateľskej činnosti pre mladých poľnohospodárov a v podopatreniach 4.1.1 Špeciálna rastlinná výroba a 4.1.2 Živočíšna výroba.

Disproporcia stavu kontrahovaných a vyplatených finančných prostriedkov v roku 2016 je spôsobená časom potrebným na vyhodnotenie žiadostí a splnenie podmienok na podanie žiadosti o platbu.

**Priame podpory z PRV SR 2014 – 2020** na vybrané opatrenia administrované prostredníctvom IACS boli v roku 2016 poskytované v rámci vyššie uvedených opatrení a boli vyplácané v pomere 75 % z EPFRV a 25 % zo ŠR v menej rozvinutých regiónoch a 53 % z EPFRV a 47 % zo ŠR v Bratislavskom kraji, pričom za celé územie SR bola účasť EPFRV na neprojektových podporách takmer 75 %. Platby vyplatené žiadateľom na uvedené podpory k 31. 12. 2016 predstavujú celkovú výšku verejných výdavkov viac ako 239 mil. €. Najväčší objem z tejto sumy tvoria platby pre oblasti s prírodnými alebo inými obmedzeniami vo výške 186 mil. €, čo predstavuje až 78 % z objemu vyplatených podpôr na neprojektové opatrenia.

**Projektové podpory z PRV SR 2014 - 2020** boli vyplatené v objeme 47,5 mil. €, približne jednu tretinu z nich predstavovali platby na pokračujúce projekty schválené v predchádzajúcom programovom období rokov 2007 – 2013 (v opatreniach 1.1 Modernizácia fariem a 1.2 Pridávanie hodnoty do poľnohospodárskych produktov a produktov lesného hospodárstva), pokračujúce záväzky boli integrované do opatrení nového PRV SR 2014-2020 (opatrení 4.1 Podpora investícií do poľnohospodárskych podnikov a 4.2 Podpora investícií do spracovania/uvádzania na trh a/alebo vývoja poľnohospodárskych produktov). Zvyšok predstavujú realizované platby na projekty schválené už v rámci programu PRV SR 2014 – 2020 s výrazným podielom lesníckych podopatrení na celkovom čerpaní.

V roku 2016 neboli v rámci OPRH SR 2007 – 2013 žiadne nové výzvy. PPA sa zúčastňovala na ukončovaní programu 2007 – 2013 a vysporiadavala otvorené pohľadávky. Platby z dôvodu ukončovania pomoci sa realizovali do 30. 6. 2016 pre končiace opatrenia 2.1 Investície do akvakultúry a 5.1 Technická pomoc. V roku 2016 bolo realizovaných iba 9 platieb z dôvodu plynulého ukončenia jednotlivých projektov a prípravy na záverečné uzatvorenie otvorených záväzkov v rámci programu.

V rámci **OPRH SR 2014 – 2020**, ktorý bol schválený EK dňa 15. 7. 2015, sa v roku 2015 a v priebehu roku 2016 dopracovávali metodiky na implementovanie programu a pripravovali sa výzvy na predkladanie žiadosti o finančný príspevok. V rámci programu sa nerealizovali žiadne platby.

Celkový objem verejných výdavkov vyčlenených pre opatrenia OPRH SR 2014 – 2020 predstavuje 20 832 779 € (z toho ENRF: 15 785 000 €, štátny rozpočet: 5 047 779 €).

1. Regionálny rozvoj

**Integrovaný regionálny operačný program (2014 – 2020)**

V roku 2016 sa Riadiaci orgán pre IROP (ďalej len „RO“) kvôli zrýchleniu procesov implementácie, plnenia cieľov IROP a zvýšeniu úrovne čerpania finančných prostriedkov sústredil najmä na nasledovné úlohy a priority:

* Príprava dokumentácie a vyhlásenie výziev na predkladanie ŽoNFP, výziev na predkladanie projektových zámerov a písomných vyzvaní. V mesiacoch júl až december 2016 bolo vyhlásených celkovo 8 dopytovo-orientovaných výziev na predkladanie žiadostí o NFP v rámci troch Prioritných osí IROP a 4 písomné vyzvania v rámci Prioritnej osi 6 na zabezpečenie administratívnych kapacít RO a SO. Výzvy s celkovou alokáciou 488 554 577 € boli zamerané najmä na podporu dopravnej infraštruktúry (zlepšenie dostupnosti k cestnej infraštruktúre TEN-T a cestám I. triedy, zvyšovanie atraktivity verejnej osobnej dopravy, podporu cyklistickej dopravy), školskej infraštruktúry (podporu budovania materských, základných a stredných odborných škôl) a tvorbu pracovných miest v kultúrnom a kreatívnom priemysle;
* Schvaľovanie Regionálnych integrovaných územných stratégií;
* Proces dezignácie/audit pripravenosti;
* Nastavenie implementačného modelu IROP v zmysle čl. 7 všeobecného nariadenia 1301/2013 s definovaním úlohy regionálnych partnerov/Sprostredkovateľských orgánov a jeho odsúhlasenie. Z dôvodu nastavenia implementačného modelu boli vykonané zmeny v Zmluvách o vykonávaní časti úloh RO. Počas mesiaca december 2016 RO ukončil uzatváranie, resp. aktualizáciu 17 zmlúv o delegovaní právomocí s jednotlivými SO;
* Aktualizácia riadiacej a implementačnej dokumentácie (príručky, metodické usmernenia, IMP RO a SO a pod.);
* Akcelerovanie procesov v rámci vyhlásených a pripravovaných výziev (najmä príprava hodnotenia ŽoNFP);
* Workshopy a školenia pre žiadateľov zo strany RO a SO k vyhláseným a plánovaným výzvam, príprava usmernení pre žiadateľov;
* V rámci IROP boli k 31.12.2016 čerpané finančné prostriedky celkovo vo výške 38 691 612,01 € (zdroj EÚ a ŠR). Kontrahovanie bolo vo výške 159 386 532,00 € (zdroj EÚ a ŠR).

**Regionálny operačný program (2007 – 2013)**

V roku 2016 sa Riadiaci orgán pre ROP sústredil na uzatváranie programového obdobia 2007 – 2013. Realizáciou a ukončením celkovo 2110 projektov ROP výrazne ovplyvnil kvalitu života obyvateľstva a prispel k zvýšeniu konkurencieschopnej ekonomiky a atraktívnosti regiónov. Počas celého obdobia implementácie operačného programu dosiahlo čerpanie prostriedkov zdrojov EÚ výšku 1 482 221 227,08 €, pričom podiel čerpania prostriedkov EÚ na celkovej alokácii je na úrovni 95,35 %. ROP sa počas programového obdobia zameral na regionálnu infraštruktúru ako na jeden z najdôležitejších nástrojov pre zlepšenie kvality života obyvateľstva v regiónoch. ROP priniesol dotknutým regiónom významné pozitívne zmeny v oblasti zlepšenia verejnej infraštruktúry, najmä zvýšenie kvality školských budov a ich vybavenia, zlepšenie kvality života v obciach a cestnej infraštruktúry ciest 2. a 3. triedy a tiež lepšie podmienky pre poskytovanie sociálnych a nekomerčných záchranných služieb. Podporou investícií do školstva, regionálnych ciest a regenerácie sídiel ROP významným spôsobom napomohol regionálnej a miestnej samospráve pri posilnení schopnosti výkonu jej kompetencií.

**Operačný program Bratislavský kraj (2007 – 2013)**

V roku 2016 sa Riadiaci orgán sústredil na uzatváranie programového obdobia 2007 – 2013. V rámci operačného programu bolo celkovo ukončených 474 projektov. Čerpanie prostriedkov EÚ dosiahlo k 31.12.2016 výšku 94 013 785,02 €, pričom podiel čerpania prostriedkov EÚ na celkovej alokácii je na úrovni 98,75 %. OPBK prispel k posilneniu konkurenčnej schopnosti regiónu rozvojom vedomostnej ekonomiky a budovaním regiónu atraktívneho pre život. Počas svojej realizácie priniesol operačný program významné prínosy v oblasti zlepšenia verejnej infraštruktúry, zlepšenie kvality života v obciach, dopravnej infraštruktúry a technologického vybavenia malých a stredných podnikov. Napomohol samosprávam v Bratislavskom kraji pri výkone ich kompetencií.

1. Zahraničný obchod

Vývoj zahraničného obchodu SR v roku 2016 je charakteristický podobným vývojom celkového a agropotravinárskeho zahraničného obchodu. Pokiaľ celkový zahraničný obchod mal dynamicky rastúci trend, agropotravinársky zahraničný obchod vykazuje rastúci trend primárne na strane dovozu. Vyššia dynamika nárastu agroimportu v porovnaní s agroexportom viedla k zvýšeniu negatívnej obchodnej bilancie až o 228,1 mil. € (21,8 %) a záporné saldo dosiahlo – 1 273,5 mil. €. Z hľadiska teritoriálnej štruktúry agroobchodu dominantné postavenie si naďalej upevňujú členské krajiny EÚ. Na celkovom vývoze poľnohospodárskych a potravinárskych výrobkov sa vývoz do krajín EÚ-28 podieľal 95,2 % a dovoz z krajín EÚ-28 91,5% na celkovom dovoze.

Medzi skupiny výrobkov, ktoré dosiahli za sledované obdobie najvyššiu hodnotu vývozu patria výrobky skupiny 10 – obilie, 04 – mlieko, mliečne výrobky, vajcia a med, skupiny 18 – kakao a kakaové prípravky, ďalej išlo o kávu, potravinové prípravky, pekársky tovar, ostatné cukry, živý hovädzí dobytok, repkový olej, slad, cukrovinky, slnečnicové a repkové semená.

V slovenskom dovoze medzi skupiny výrobkov, ktoré dosiahli za sledované obdobie najvyššiu hodnotu dovozu patria výrobky skupiny 02 – hovädzie, bravčové a hydinové mäso, skupiny 22 – nealkoholické a alkoholické nápoje a ocot, skupiny 08 – jedlé ovocie a orechy, ďalej išlo o dovozy mlieka, mliečnych výrobkov, vajec a medu, čokolády, kávy, pekárskych výrobkov, potravinových prípravkov, syrov, krmív, cigariet, párkov a salám, konzervovaného mäsa a repkového oleja.

**Vývoj zahraničného obchodu,**v mil. € Tabuľka 18

|  |  |  |  |  |  |  |
| --- | --- | --- | --- | --- | --- | --- |
| **Ukazovateľ** |  | **Priemer 2011-15** | **2015** | **20161)** | **Index 2016/2015** | **2016/Ø**  **2011-2015** |
| Zahraničný obchod  za SR spolu  HS 01 - 99 | Vývoz | 63 100 | 67 680 | 70 074 | 103 ,5 | 111 ,1 |
| Dovoz | 59 735 | 64 361 | 66 402 | 103 ,2 | 111 ,2 |
| Obrat | 122 835 | 132 041 | 136 476 | 103 ,4 | 111 ,1 |
| Saldo | 3 365 | 3 319 | 3 672 | 110 ,6 | 109 ,1 |
| z toho:  agropotravinársky sektor  za SR spolu  HS 01 - 24 |  |  |  |  |  |  |
| Vývoz | 3 052 | 2 800 | 2 830 | 101 ,1 | 92 ,7 |
| Dovoz | 3 844 | 3 845 | 4 103 | 106 ,7 | 106 ,7 |
| Obrat | 6 896 | 6 645 | 6 933 | 104 ,3 | 100 ,5 |
| Saldo | -792 | -1 045 | -1 274 | 121 ,8 | 160 ,8 |
| v tom:  zahraničný obchod  agrosektoru SR  s ČR HS 01 - 24 |  |  |  |  |  |  |
| Vývoz | 758 | 687 | 646 | 94 ,0 | 85 ,2 |
| Dovoz | 1 045 | 1 063 | 1 172 | 110 ,3 | 112 ,2 |
| Obrat | 1 802 | 1 750 | 1 818 | 103 ,9 | 100 ,8 |
| Saldo | -287 | -376 | -527 | 139 ,9 | 183 ,2 |

Prameň: Štatistický úrad SR, 1) Predbežné údaje (marec 2017), Vypracoval: NPPC-VÚEPP

 Graf 12 **Vývoj zahraničného agropotravinárskeho obchodu SR**

Prameň: ŠÚ SR

Vypracoval : NPPC-VÚEPP

Medziročne sa výrazne zvýšila hodnota dovozu tzv. nahraditeľných komodít z 2 865,5 mil. € na 3 109,7 mil. € (8,5 %). V obchode so spracovanými poľnohospodárskymi výrobkami (výrobky s vyššou pridanou hodnotou) Slovenská republika za sledované obdobie dosiahla zápornú obchodnú bilanciu. Vo vývoze prevládali výrobky s nižšou pridanou hodnotou na rozdiel od dovozov, kde prevládali výrobky s vyššou pridanou hodnotou. Tento trend môže pokračovať aj v nasledujúcich rokoch, čo sa môže nepriaznivo odzrkadliť na negatívnom vývoji salda obchodnej bilancie. Pokiaľ sa nezvýši výkonnosť a efektívnosť potravinárskeho priemyslu, zlepšenie tejto situácie nie je možné riešiť masívnym zvýšením poľnohospodárskeho vývozu, pretože bude viesť k ďalšej eskalácii potravinárskeho importu s vysokou pridanou hodnotou, kde bude základom surovina exportovaná zo Slovenska.

.

1. Výdavky rozpočtovej kapitoly MPRV SR

Celkové výdavky do poľnohospodárstva v roku 2016 predstavovali 694,7 mil. € a medziročne sa znížili o 20,2 %. Zníženie bolo najmä z dôvodu ukončenia financovania PRV SR 2007 – 2013. Najväčší podiel na celkových výdavkoch (58,7 %) tvorili výdavky na priame platby. Druhou skupinou podpôr, ktorá sa podieľala 23,4 % na celkových výdavkoch, boli prostriedky z Programu rozvoja vidieka SR 2014 – 2020. Zostávajúcich 17,9 % tvorili výdavky na všeobecné služby, TOV, OPRH, štátnu pomoc a národné opatrenia.

**Celkové výdavky do poľnohospodárstva, rozvoja vidieka a potravinárstva v rokoch 2015 a 2016** v mil. € Tabuľka 19

|  |  |  |  |  |  |  |
| --- | --- | --- | --- | --- | --- | --- |
| **Tituly** | **2015** | | | **2016** | | |
| **EÚ** | **SR** | **Spolu** | **EÚ** | **SR** | **Spolu** |
| Trhovoorientované výdavky | 11,1 | 2,6 | 13,7 | 7,9 | 3,6 | 11,5 |
| Priame platby\* | 375,9 | 9,1 | 385,0 | 399,2 | 8,8 | 408,0 |
| Program rozvoja vidieka SR  2007 - 2013 | 236,5 | 77,3 | 313,8 | 0,02 | 0 | 0,02 |
| Program rozvoja vidieka SR  2014 - 2020 | 44,8 | 15,2 | 60,0 | 121,1 | 41,3 | 162,4 |
| OPRH SR 2007 - 2013 | 2 | 0,6 | 2,6 | 0,3 | 0,1 | 0,4 |
| Štátna pomoc a národné podpory | 0 | 6,1 | 6,1 | 0 | 4,6 | 4,6 |
| Všeobecné služby | 0 | 89,4 | 89,4 | 0 | 107,8 | 107,8 |
| **Spolu** | **670,3** | **200,3** | **870,6** | **528,5** | **166,2** | **694,7** |

Prameň: MPRV SR PPA, Návrh záverečného účtu za rok 2015, Návrh záverečného účtu za rok 2016

\* priame platby sú podrobne rozpísané v tabuľkách č. 4 a 5 v Prílohe 3

Vypracoval: NPPC - VÚEPP

Podpory na priame platby boli poskytované vo forme oddelených priamych platieb v zmysle nariadenia vlády SR č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov a tiež vo forme viazaných priamych platieb v zmysle nariadenia vlády SR č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb, v znení neskorších predpisov. V zmysle nariadenia vlády SR č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb boli vyplatené finančné prostriedky na doplnkovú vnútroštátnu platbu na dobytčie jednotky. Priame platby v zmysle nariadenia vlády SR č. 342/2014 Z. z. a nariadenia vlády SR č. 36/2015 boli vyplácané z Európskeho poľnohospodárskeho záručného fondu (EPZF). Platby v zmysle nariadenia vlády SR č. 152/2013 Z. z. boli vyplácané z prostriedkov štátneho rozpočtu. Najväčší objem prostriedkov z priamych platieb bol vyplatený na SAPS – jednotnú platbu na plochu.

**Vyplatené priame platby**

v mil € Tabuľka 20

|  |  |  |
| --- | --- | --- |
| **Tituly** | **2015** | **2016** |
| Jednotná platba na plochu (SAPS) | 48,04 | 0 |
| Dojnice | 3,56 | 0 |
| Osobitná platba na cukor + ostatné PP | 1,29 | 0,01 |
| Prechodné vnútroštátne platby, z toho: | 5,96 | 5,57 |
| doplnková vnútroštátna platba na plochu | 0 | 0 |
| doplnková vnútroštátna platba na chmeľ | 0 | 0 |
| doplnková vnútroštátna platba na dobytčie jednotky | 5,95 | 5,57 |
| plodiny na ornej pôde | 0,01 | 0 |
| Prechodný zjednodušený režim základnej platby | 181,66 | 217,17 |
| Platby na poľnohospodárske postupy prospešné pre klímu a životné prostredie (greening) | 97,99 | 116,73 |
| Platba pre mladých poľnohospodárov | 0 | 0,26 |
| Viazané priame platby, z toho: | 41,54 | 63,24 |
| platba na pestovanie cukrovej repy | 6,22 | 7,83 |
| platba na pestovanie chmeľu | 0,06 | 0,04 |
| platba na pestovanie vybraných druhov ovocia s vysokou prácnosťou | 0,22 | 0,17 |
| platba na pestovanie vybraných druhov ovocia s veľmi vysokou prácnosťou | 0,6 | 0,43 |
| platba na pestovanie vybraných druhov zeleniny s vysokou prácnosťou | 0,05 | 0,07 |
| platba na pestovanie vybraných druhov zeleniny s veľmi vysokou prácnosťou | 0,37 | 0,37 |
| platba na pestovanie rajčiakov | 0,27 | 0,27 |
| platba na chov bahníc, jariek a kôz | 3,93 | 6,01 |
| platba na výkrm vybraných kategórií hovädzieho dobytka | 5,63 | 9,06 |
| platba na kravy chované v systéme s trhovou produkciou mlieka | 24,19 | 39,01 |
| Refundácia finančnej disciplíny RFD | 4,96 | 4,96 |
| prevedené prostriedky pre ÚKSUP | 0,00 | 0,08 |
| Priame platby spolu | 385,00 | 408,01 |

Prameň: PPA, MPRV SR, Vypracoval: NPPC – VÚEPP

V roku 2016 bolo v schválenom rozpočte na PRV SR rozpočtovaných celkom 347 610 238 €, z toho na PRV SR 2007 – 2013 v objeme 1 408 042 € a na PRV SR 2014 – 2020 v objeme 346 202 196 €. V súlade so zákonom č. 523/2004 Z. z. bol rozpočet upravený o prevod prostriedkov z predchádzajúcich rokov ako aj o prevod prostriedkov do nasledujúceho roka na objem 162 419 206 €, z toho na PRV SR 2014 – 2020 v objeme 162 397 206 €. Skutočné čerpanie bolo vo výške 100 % k upravenému rozpočtu.

**Výdavky na PRV SR 2014 – 2020 za rok 2016,** v € Tabuľka 21

|  |  |  |  |
| --- | --- | --- | --- |
| **Opatrenie** | **EPFRV (EU)** | **SR** | **spolu** |
| Prenos znalostí a informačné akcie | 0 | 0 | 0 |
| Poradenské služby, služby pomoci pri riadení |  |  |  |
| poľn. podnikov a výpomoci pre poľn. podniky |  |  |  |
| Investície do hmotného majetku | 23 391 443 | 7 797 148 | 3 1949 614\* |
| Obnova potenciálu poľn. výroby poškodeného |  |  |  |
| prírod. katastrofami a katastrofickými udalosťami |  |  |  |
| a zavedenie vhodných preventívnych opatrení |  |  |  |
| Rozvoj poľn.podnikov a podnikateľskej činnosti | 394 302 | 131 434 | 525 736 |
| Základné služby a obnova dedín vo vidieckych |  |  |  |
| oblastiach |  |  |  |
| Investície do rozvoja lesných oblastí a zlepšenia |  |  |  |
| životaschopnosti lesov | 11 389 744 | 3 796 582 | 15 186 327 |
| Agroenvironmentálnoklimatické opatrenie | 11 525 031 | 3 979 446 | 15 504 477 |
| Ekologické poľnohospodárstvo | 12 078 644 | 4 231 078 | 16 309 722 |
| Platby v rámci NATURA 2000 a smernici  o vode | 656 997 | 219 728 | 876 725 |
| Platby pre oblasti s prírodnými alebo inými |  |  |  |
| osobitnými obmedzeniami | 41 825 611 | 14 308 001 | 56 133 613 |
| Dobré životné podmienky zvierat | 14 833 859 | 5 116 814 | 19 950 673 |
| Lesnícko-environmentálne a klimatické |  |  |  |
| služby a ochrana lesov | 335 468 | 111 823 | 447 292 |
| Spolupráca |  |  |  |
| Podpora miestneho rozvoja iniciatívy LEADER |  |  |  |
| (CLLD) | 154 972 | 51 657 | 206 629 |
| Technická pomoc vrátane NSRV | 4 550 566 | 1 516 855 | 6 067 421 |
| Spolu vrátane prostriedkov rozp. kapitoly MPRV\* |  |  | 163 158 230 |
| **Spolu rozvoj vidieka** | **121 136 638** | **41 260 568** | 1. **397 206** |

**Prameň: MPRV SR, PPA,** \*761 024 € - prostriedky rozpočtovej kapitoly MPRV SR

**Vypracoval:** NPPC - VÚEPP

1. Ekonomika krajín Európskej únie

**Poľnohospodársky príjem[[12]](#footnote-12)** v priemere na jedného pracovníka – ročnú pracovnú jednotku (indikátor A) v krajinách EÚ-28 sa v roku 2016 v porovnaní s rokom 2015 znížil o 0,4 %, čo bolo o 1,7 p.b. menej ako v roku 2015 (o 2,1 %). V krajinách EÚ-15 bol prepad vyšší a dosiahol 3,4 %.

Graf 13 **Poľnohospodársky príjem na jedného pracovníka v EÚ (Indikátor A),**

zmena 2016/2015 \* v %



Prameň: Eurostat, online data - máj 2017,

\* rok 2016 podľa odhadov poskytnutých jednotlivými členskými štátmi

Vypracoval: NPPC- VÚEPP

Poľnohospodársky príjem vzrástol v sedemnástich členských štátoch, najmä v Rumunsku, Maďarsku a Portugalsku a klesol v jedenástich členských štátoch, najviac v Estónsku a Dánsku.

**Poľnohospodárska produkcia** v krajinách EÚ-28 dosiahla v roku 2015 hodnotu 403,2 mld. €, čo bolo o 4,7 mld. €, t.j. o 1,2 % menej ako v predchádzajúcom roku. Krajiny EÚ-15 vyprodukovali 84,0 % z produkcie krajín EÚ-28, a to pri rastlinných komoditách 73,1 % a pri živočíšnych komoditách 83 %. Najväčšími producentmi, podieľajúcimi sa na produkcii v EÚ-28 boli štyri produkčne rozhodujúce krajiny a to Francúzsko (18,3 %), Nemecko (12,8 %), Taliansko (12,8 %) a Španielsko (11,1 %). Slovensko sa na produkcii Krajín EÚ-28 podieľalo 0,5 % s objemom 2 044 mil. €.

**Využívaná poľnohospodárska pôda** v krajinách EÚ-28 dosiahla za ostatné sledované obdobie 174,4 mil. ha, čo bolo 44,2 % z celkovej pôdnej plochy krajín EÚ-28. Výmera poľnohospodársky využívanej poľnohospodárskej pôdy sa medziročne zvýšila o 0,8 %, t.j. o 1,4 mil. ha v dôsledku zvýšenia poľnohospodárskej pôdy v krajinách EÚ-15 o 1,1 mil. ha, najmä Grécka (1,4 mil. ha) a Veľkej Británie (1,4 mil. ha) a klesla najmä v Taliansku (757 tis. ha ) a Španielsku (453 tis. ha). V pristúpených krajinách sa zvýšila výmera súhrnne o 346 tis. ha. Takmer 15,1 % poľnohospodárskej pôdy (25,6 mil. ha) spadá do horských oblastí, kde poľnohospodársku výrobu obmedzuje ich znevýhodnenie. Rozhodujúci podiel poľnohospodársky využívanej pôdy, a to až 71,3 % z pôdy krajín EÚ-28 obhospodarovali krajiny EÚ-15. Najvyšší podiel na celkovej poľnohospodársky využívanej pôde krajín EÚ-28 dosahuje Francúzsko (15,9 %), Španielsko (13,4 %), Nemecko (9,6 %), Poľsko (8,3 %), Rumunsko (7,5 %) a Taliansko (6,9 %). Slovensko sa podieľalo na 1,1 %, podobne ako Holandsko (1,1 %) a Lotyšsko (1,1 %).

**Hrubá pridaná hodnota** v krajinách EÚ-28  dosiahla v roku 2015 165,7 mld. €, čo bolo o 0,3 % menej ako v predchádzajúcom roku. Rozhodujúci podiel jej celkového objemu (85,1 %) vytvorili krajiny pôvodnej EÚ-15, najviac Taliansko (19,5 %), Francúzsko (17,8 %), Španielsko (14,5 %) a Nemecko (7,8 %). Podiel Slovenska predstavoval 0,3 % (473,8 mil €) a medziročne sa takmer nezmenil.

**Podpory** do poľnohospodárstva dosiahli v roku 2015 úroveň 50,5 mld. €, čo bolo o 6,1 % (3,3 mld. €) menej ako pred rokom. Rozhodujúca časť z celkových podpôr (79,7 %) bola alokovaná do pôvodných členských krajín (40,2 mld. €). Ich objem bol medziročne o 5,8 % nižší (2,4 mld. €). Najviac podpôr z celkovej podpory EÚ-28 bolo alokovaných do produkčne rozhodujúcich krajín, a to Francúzska (16,9 %), Nemecka (13,8 %), Španielska (11,2 %), Talianska (8,1 %) a Veľkej Británie (7,7 %). Slovensku bolo poskytnutých 0,9 % z celkových podpôr EÚ-28, čo znamenalo 245,5 € na ha p. v. p a táto úroveň bola o 15,2 % nižšia ako priemer krajín EÚ-28.

Graf 14 **Podpora v € na hektár poľnohospodársky využívanej pôdy v roku 2015**

Prameň: Eurostat, online data, marec 2017

Vypracoval: NPPC-VÚEPP

**Zamestnanosť v poľnohospodárstve** má v krajinách EÚ-28 dlhodobo klesajúcu tendenciu. Kým v roku 2012 bolo v poľnohospodárstve krajín EÚ-28 zamestnaných 10,3 mil. osôb, v roku 2015 to bolo už len 9,5 mil. osôb. Na poľnohospodárskej zamestnanosti krajín EÚ-28 sa v roku 2015 najviac podieľalo Poľsko (20,3 %), Rumunsko (13,6 %), Taliansko (11,7 %), Španielsko (8,6 %) a Francúzsko (8,1 %), čo súviselo s rozsahom poľnohospodárskej výroby a väčším počtom menších individuálnych hospodárstiev v týchto krajinách. Slovensko dosiahlo podiel 0,5 %.

Podľa posledných dostupných údajov Eurostatu sa **potravinársky priemysel**, v jednotlivých  krajinách EÚ-28 podieľal na národnej ekonomike v roku 2015 nasledovne:

* hrubá produkcia od 0,5 % (Luxembursko) do 6,3 % (Rumunsko). Slovensko sa podieľalo 2,1 %, čo bolo o 0,1 p.b. menej ako pred rokom. Najväčší objem hrubej produkcie potravinárskeho priemyslu dosiahlo Francúzsko (158 396 mil. €) a Taliansko (129 460 mil. €).
* výrobná spotreba od 0,5 % (Luxembursko) do 8,8 % (Grécko). Slovensko dosiahlo podiel 2,5 %, čo bolo o 0,2 p.b. menej ako v predchádzajúcom roku. Najväčší objem výrobnej spotreby mali krajiny s najvyššou hrubou produkciou (Francúzsko, Taliansko).
* hrubá pridaná hodnota od 0,7 % (Luxembursko) do 5,2 % (Rumunsko). Slovensko sa podieľalo 1,4 % s medziročným poklesom 0,1 p.b.
* zamestnanosť od 1,3 % (Veľká Británia) do 4,0 % (Chorvátsko). Slovensko stagnovalo podielom 1,9 % na úrovni prechádzajúceho roka a patrí medzi krajiny so strednou úrovňou podielu na národnej ekonomike.
* tvorba hrubého fixného kapitálu varírovala od 0,7 % (Luxembursko) do 2,6 % (Bulharsko). Slovensko dosiahlo podiel 1,4 %, čo bolo o 0,1 p.b. menej ako predchádzajúcom roku.

V rámci priemyselnej výroby je potravinárstvo krajín EÚ rozhodujúcim odvetvím, ktoré z hľadiska obratu dosahuje cca 970 mld. €, čo znamená 16,5 % podiel na priemyselnej produkcii a 14,3 % podiel na zamestnanosti. V zahranično-obchodnej výmene s potravinárskymi výrobkami a nápojmi dosiahol obrat krajín EÚ 173,9 mld. € so saldom kladnej bilancie 30,3 mld. €, a to pri exporte 102,1 mld. € a importe 71,8 mld. €. Export o 42,2 % prevyšoval import.

Najväčší objem **hrubej potravinárskej produkcie** vyrobilo Nemecko (181mld. €), Francúzsko (158 mld. €) a Taliansko (129 mld. €). Slovensko znížilo medziročne objem produkcie (3,8 %) zo 4 mld. € na 3,8 mld. €.

Najmenej vyprodukovali Malta (436 mil. €) a Luxembursko (989 mil. €). Hrubá potravinárska produkcia medziročne najviac vzrástla v Írsku (6,2 %).

V potravinárstve EÚ bolo v roku 2015 zamestnaných cca 4,8 mil. osôb (metodika ESA 2010). Najviac osôb pracovalo v Nemecku (920 tis.), Francúzsku (634 tis.), Poľsku (519 tis.) a v Taliansku (449 tis.).

V potravinárskom priemysle sú rozhodujúce, z hľadiska technologického a hygienického investície, ktoré sú adekvátne rozsahu produkcie a následne zamestnanosti. Najvyššie investície do potravinárstva dosiahlo Francúzsko.

 Graf 15  **Hrubá produkcia za výrobu potravín, nápojov a tabaku, v mil. €**

Prameň: Eurostat

Vypracoval: NPPC-VÚEPP

1. Závery a odporúčania

Plnenie odporúčaní zo Správy o poľnohospodárstve a potravinárstve za rok 2015 bolo zamerané najmä na financovanie slovenského poľnohospodárstva, potravinárstva a rozvoja vidieka v programovom období 2014-2020, schémy priamych platieb, podporu špecializovaných plodín rastlinnej výroby a podporu živočíšnej výroby, riešenie otázok zamestnanosti najmä v Koncepcii podpory malých, mladých a rodinných farmárov, ako aj ďalšie odporúčania, ktorých realizácia je časovo dlhodobejšia a presahuje obdobie jedného roka. Z tohto hľadiska boli niektoré odporúčania znovu zaradené do odporúčaní do Správy o poľnohospodárstve a potravinárstve za rok 2016.

* 1. Závery
* Účasť väčšiny ukazovateľov pôdohospodárstva a potravinárstva na makroekonomických ukazovateľoch hospodárstva SR bola výsledkom odvetvových dosahov, najmä v poľnohospodárstve, stagnácie poľnohospodárskej výroby s  dosahom na ekonomický vývoj tohto odvetvia.
* Podiel pôdohospodárstva a potravinárstva na makroekonomických ukazovateľoch hospodárstva SR sa vyvíjal diferencovane, nielen v jednotlivých ukazovateľoch, ale aj v ich hodnotových úrovniach. V pôdohospodárstve vzrástla hrubá pridaná hodnota medzispotreba a klesla zamestnanosť.
* Pri znížených výdavkoch do poľnohospodárstva stagnovala jeho produkčná výkonnosť, t.j. celková poľnohospodárska produkcia. V štruktúre pretrváva vyšší podiel rastlinnej produkcie pred živočíšnou.
* Stagnácia hrubej poľnohospodárskej produkcie bola dôsledkom poklesu jej hodnoty vplyvom cien (najmä surového kravského mlieka, jatočných ošípaných) a nárastom naturálnej produkcie takmer väčšiny rozhodujúcich komodít rastlinnej výroby (okrem jačmeňa, strukovín, ovocia) a živočíšnej výroby (okrem kravského mlieka).
* Nárast tvorby hrubého fixného kapitálu v pôdohospodárstve a pokles investovania v potravinárstve.
* Znížil sa počet pracovných síl v poľnohospodárstve, a tým klesol podiel zamestnanosti odvetvia pôdohospodárstva na zamestnanosti hospodárstva SR. Napriek podpore mladých farmárov pretrváva silné zastúpenie pracovníkov vyšších vekových kategórií. Počet pracovných síl v potravinárstve vzrástol. V obidvoch agropotravinárskych odvetviach bola mzda, v porovnaní s priemerom ekonomiky SR, nižšia, a to v pôdohospodárstve o 21,27 %, v potravinárstve o 10,31 %.
* Výsledok hospodárenia bol kladný v obidvoch odvetviach. Jeho úroveň bola nižšia v poľnohospodárstve (50,4 mil. €) ako v potravinárstve (172,3 mil. €). V obidvoch odvetviach sa zvýšil podiel ziskových podnikov a to v poľnohospodárstve o 37 %, kde ziskových podnikov bolo 76 % a v potravinárstve o 18,5 %, kde ziskových podnikov bolo 68,3 %.
* Uzatvorili sa cenové nožnice medzi cenami poľnohospodárskych výrobkov a vstupov do poľnohospodárstva. Ceny poľnohospodárskych výrobkov klesli rýchlejším tempom ako ceny vstupov do poľnohospodárstva. Inflácia má posledné tri roky zápornú hodnotu (deflácia).
* Vo výsledkoch hospodárenia pretrvávali diferencie medzi poľnohospodárskymi podnikmi hospodáriacimi nielen v rozdielnych, ale aj v rovnakých prírodných podmienkach.
* Vo výrobkovej ekonomike, najmä v sektore mlieka a mliečnych výrobkov sa nepodarilo dosiahnuť priemernú výkupnú cenu pre prvovýrobcov, ktorá by pokrývala vlastné náklady na liter surového kravského mlieka.
* Podnikateľské prostredie ovplyvňovali najmä obchodné riziká, vyplývajúce z volatility trhov s poľnohospodárskymi komoditami, systém podpôr v rámci SPP EÚ a interné faktory predovšetkým dopady legislatívy, ekonomických a finančných nástrojov (národné podpory, úvery, poistenie, dane a odvody do fondov...) a samotné manažérske rozhodnutia a úsporné opatrenia podnikov.
* Celkové výdavky do poľnohospodárstva a potravinárstva z európskych a národných zdrojov dosiahli objem 694,7 mil. € a medziročne sa znížili (20,2 %). Rozhodujúci podiel z ich objemu tvorili prostriedky z rozpočtu EÚ. Najväčší podiel na celkových výdavkoch tvorili výdavky na priame platby (58,7 %). Na Program rozvoja vidieka SR 2014 – 2020 bolo vyčlenené (23,4 %) a 17,9 % tvorili výdavky na všeobecné služby, TOV, OPRH, štátnu pomoc a národné opatrenia.
* Konkurenčné prostredie na jednotnom trhu EÚ bolo ovplyvnené rozdielnou úrovňou podpôr medzi pôvodnými členskými krajinami EÚ a Slovenskom, ktorú umožňujú pravidlá SPP. Celková úroveň priamych platieb v prepočte na ha p.p. v SR ostala naďalej pod priemerom starých členských krajín EÚ-15.
* V podnikateľskej štruktúre poľnohospodárstva pretrvávali tendencie z predchádzajúcich rokov, zvýšil sa počet obchodných spoločností a klesol počet poľnohospodárskych družstiev a fyzických osôb (SHR).
* Výmera využitej poľnohospodárskej pôdy sa mierne znížila (0,14 %). Cena poľnohospodárskej pôdy na Slovensku je pod úrovňou cien pôdy štátov pôvodnej EÚ-15, čo môžu využiť zahraniční investori. Pretrvávajú nedoriešené vlastnícke vzťahy k pôde.
* Zmenila sa štruktúra osevu, mierne klesla výmera obilnín a objemových krmív a vzrástla výmera olejnín.
* Klesli stavy všetkých hospodárskych zvierat okrem kôz a capov. V sektore hovädzieho dobytka sa zlepšili reprodukčné schopnosti a zvýšila mlieková úžitkovosť na dojnicu.
* Pretrváva nerovnosť vzťahov medzi poľnohospodárskou prvovýrobou, spracovateľským priemyslom a obchodnými reťazcami.
* Klesla výmera prenajatých závlah (2,3 %), najmä v Ponitrí a Dolnom Považí. V regiónoch Pohronie, Poiplie a Podunajsko došlo k nárastu prenajatých závlah. Závlahy využívajú najmä pestovatelia intenzívnych plodín, ktorí v trhových cenách plodín zahŕňajú aj náklady na závlahovú vodu.
* Prehĺbilo sa záporné saldo zahraničného obchodu s agropotravinárskymi výrobkami (21,8 %) na úroveň -1 274 mil. €, pri rýchlejšom tempe dovozu (6,7 %) ako vývozu (1,1 %). Napriek tomu pokračoval vývoz prvotných poľnohospodárskych surovín (pšenica, živý hovädzí dobytok, jačmeň).
* Pokračoval import potravinárskych výrobkov zo zahraničia obchodnými reťazcami, čím sa vytvárali predpoklady pre narastajúcu závislosť od dovezených komodít mierneho pásma, pre ktoré má Slovensko vhodné podmienky na ich výrobu.
* Podiel výdavkov obyvateľstva na potraviny nápoje a tabak na celkových spotrebných výdavkoch sa znížil (4,3 p.b) a dosiahol 24,82 %, čo je v porovnaní s priemerom štátov EÚ-28 vysoký podiel aj vzhľadom na príjmovú situáciu obyvateľstva.
* Medziročne výrazne vzrástla spotreba mäsa v hodnote na kosti o 8,8  kg. Trend poklesu spotreby hovädzieho mäsa sa zastavil a jeho spotreba vzrástla o 0,7 kg na 4,8 kg na osobu. Zvýšila sa aj spotreba hydiny o 2,9 kg na 17,0 kg a spotreba bravčového mäsa až o 5,2 kg na 35,8 kg na osobu. Klesla spotreba zemiakov o 1,9 kg, ovocia o 1,1 kg a rýb o 0,6 kg na osobu. Spotreba tukov vzrástla o 1,1 kg.
* Zvýšil sa počet registrovaných prevádzkovateľov v systéme ekologickej poľnohospodárskej výroby (8 %). Zvýšila sa celková výmera registrovanej poľnohospodárskej pôdy v systéme EPV a predstavovala 10 % z celoštátnej využiteľnej výmery poľnohospodárskej pôdy podľa LPIS.
* Energia vyrobená z vybraných obnoviteľných zdrojov sa zvýšila, ale výstavba bioplynových staníc, stagnovala.
* Poľnohospodársky sektor tvorí približne 7,6 %-ný podiel na celkovom objeme emisií skleníkových plynov vyprodukovaných v Slovenskej republike. Vplyv poľnohospodárstva na kvalitu ovzdušia prostredníctvom emisií skleníkových plynov (oxid dusný, metán) má dlhodobo klesajúcu tendenciu.
* Zvýšila sa produkcia odpadu z pôdohospodárstva a potravinárstva, ale vzrástlo aj ich zhodnocovanie a zneškodňovanie.
  1. Odporúčania

V ďalšom období pri navrhovaní opatrení, resp. hľadaní nástrojov pre zabezpečenie výkonnosti poľnohospodárstva a potravinárstva, jeho konkurencieschopnosti na jednotnom trhu EÚ, bude potrebné realizovať odporúčania presahujúce rámec jedného roka:

* aplikovať naďalej Koncepciu pôdohospodárstva na roky 2013 – 2020, vrátane Programu rozvoja vidieka SR 2014-2020,
* zjednocovať naďalej legislatívu slovenského agropotravinárstva s európskou legislatívou, najmä v oblastiach, kde predpisy pre slovenských výrobcov prevyšujú požiadavky EÚ,
* presadzovať rovnaké podmienky a nástroje SPP pre všetky členské krajiny EÚ, najmä riešenie zrovnoprávnenia úrovne poskytovania priamych platieb v rámci EÚ-28,
* stabilizovať, resp. rozšíriť poľnohospodársku výrobu, a tým podporu zamestnanosti rozširovaním lokálneho, resp. regionálneho odbytu výrobkov, miestnych a regionálnych trhov s pozitívnym dopadom na zvýšený predaj domácej produkcie a kvalitu vidieckeho života,
* vytvárať podmienky podporujúce domácu produkciu, zamestnanosť a tvorbu pridanej hodnoty s dopadom na zníženie dovozu agropotravinárskych výrobkov,
* realizovať Program rozvoja rastlinnej a živočíšnej výroby, v kontexte so systémom podpôr slovenského poľnohospodárstva,
* pokračovať v realizovaní mechanizmov na podporu živočíšnej výroby, pre stabilizáciu stavov hospodárskych zvierat a zvýšenie úžitkovosti živočíšnej výroby,
* naďalej vytvárať systémové opatrenia a úverové rámce pre poskytovanie dlhodobých úverov z komerčných bánk na nákup poľnohospodárskej pôdy,
* riešiť systémovo rizikovosť poľnohospodárskej výroby najmä dosahy nepoistiteľných rizík, ktoré nie sú predmetom poistenia všetkých plodín komerčných poisťovní,
* hľadať možnosti riešenia problémov týkajúcich sa dane z poľnohospodárskej pôdy,
* zhodnotiť produkčne rozhodujúce domáce suroviny (obilniny, olejniny, mlieko, mäso) cez tvorbu pridanej hodnoty, a tým zvýšiť zamestnanosť a znížiť dovoz,
* rozšíriť pestovanie ovocia, zeleniny, zemiakov a ich spracovanie za účelom zvýšenia zamestnanosti, spotreby a zníženia dovozu,
* naďalej rozširovať pestovanie zeleniny s využitím netradičných zdrojov energie,
* pokračovať v podporovaní spotreby slovenských poľnohospodárskych produktov a potravín v rámci Národného programu podpory poľnohospodárskych produktov a potravín Značka kvality SK a Politika kvality EÚ pod záštitou MPRV SR,
* pokračovať v uplatňovaní osobitnej platby na cukor a v ďalšom programovom období po roku 2020 počítať so zaradením cukrovej repy medzi citlivé komodity a zachovať viazanú platbu,
* spracovávať disponibilné suroviny a využiť spracovateľské kapacity vo všetkých odboroch potravinárskeho priemyslu, a tým znížiť dovoz hotových výrobkov,
* podporiť vytváranie odbytových organizácií poľnohospodárskych a potravinárskych výrobcov predávajúcich agropotravinárske výrobky,
* nastaviť v rámci pravidiel EÚ korektné vzťahy v jednotlivých článkoch potravinových vertikál, hlavne posilniť trhovú vyjednávaciu silu prvovýrobcov výrobcov potravín v potravinovej vertikále,
* podporiť presadzovanie tradičných regionálnych špecialít, ich prezentáciu na medzinárodných podujatiach,
* vykonať kroky na posilnenie postavenia produkcie a zlepšenia sebestačnosti v produkcii rýb,
* prehodnotiť možnosti zníženia DPH na potraviny,
* zabezpečiť ochranu životného prostredia, vzhľadom na multifunkčný charakter poľnohospodárstva a obmedzenosť prírodných a energetických zdrojov, položiť akcent na zelený rast v poľnohospodárstve s ohľadom na environmentálne aspekty a náklady environmentálnych obmedzení,
* podporiť investície do závlahového systému a revitalizovať hydromelioračné sústavy,
* podporovať ekologické poľnohospodárstvo v rámci PRV SR 2014 – 2020,
* pokračovať vo vytváraní podmienok pre rozšírenie výroby obnoviteľných zdrojov energie,
* uplatňovať zásady správnej poľnohospodárskej praxe zabezpečujúce minimalizáciu emisií skleníkových plynov a amoniaku,
* podporiť investície v záujme znižovania znečisťovania ovzdušia aj v potravinárstve,
* stabilizovať potravinársku výrobu ako nadväzujúci článok poľnohospodárskej prvovýroby, a tým podporiť zamestnanosť rozširovaním lokálnych, miestnych a regionálnych trhov s pozitívnym dopadom na zvýšenie sebestačnosti a predaja domácej produkcie,
* vytvárať systémové opatrenia pre zníženie zaťaženia potravinárskeho priemyslu rozšírenou zodpovednosťou výrobcov v zmysle zákona o odpadoch,
* vytvárať priaznivé podmienky pre rozvoj poľnohospodárskeho a potravinárskeho výskumu a jeho prepojenie s výrobnou praxou,

MPRV SR v zmysle rozpracovaného programového vyhlásenia vlády v priebehu roka 2017 pripraví priebežnú informáciu o priebehu plnenia Koncepcie rozvoja potravinárskeho priemyslu 2014-2020, schválenú uznesením vlády Slovenskej republiky č. a v 549/2014 z 5. novembra 2014, ktorá bola pripravená v spolupráci s profesijnými združeniami potravinárov a definuje strategické oblasti, ciele a opatrenia smerujúce k rastu efektívnosti a konkurencieschopnosti slovenského potravinárstva.

MPRV SR s cieľom zvýšenia potravinovej bezpečnosti SR permanentne nabáda potravinárskych prvovýrobcov, aby budovali vertikálne štruktúry tak, aby doma dopestované suroviny boli aj doma spracované na potraviny a generovala sa tak zvýšená pridaná hodnota. V snahe zvýšiť zastúpenie slovenských výrobkov na pultoch maloobchodných prevádzok, Ministerstvo pôdohospodárstva a rozvoja vidieka SR spustilo program podpory malých regionálnych výrobcov potravín, ktorého výsledky by sa mali prejaviť v priebehu decembra 2017. Na tomto poli je nevyhnutné vykonať ešte mnoho aktivít, predovšetkým v oblasti osvety tak, aby slovenskí výrobcovia regionálnych potravín vedeli tovar nielen kvalitne vyrobiť, ale aj zabaliť, označiť a včas dodať na pulty maloobchodných prevádzok. V oblasti podpory pozície veľkých už zavedených výrobcov potravín s celoslovenskou distribúciou, MPRV SR pripravilo novelu zákona č. 362/2012 Z. z. o neprimeraných podmienkach v obchodných vzťahoch, ktorých predmetom sú potraviny, intenzívne rokuje so zástupcami rozhodných maloobchodných sietí a pôsobí na to, aby slovenskí výrobcovia potravín mali celoplošne lepšie zastúpenie nielen na regáloch maloobchodných reťazcov, ale aj v akciových letákoch.

MPRV SR naďalej hľadá spôsoby a možnosti ako sektor potravinárstva podporiť v oblasti technológií a modernizácie.

Podrobnejšie informácie k jednotlivým častiam vlastného materiálu sú uvedené v prílohách 1 až 10.

1. počet pracujúcich podľa výberového zisťovania pracovných síl (VZPS); v priemere za obdobie; pracujúci v zmysle VZPS sú všetky osoby vo veku od 15 rokov, ktoré v sledovanom (referenčnom) týždni vykonávajú aspoň 1 hodinu prácu za mzdu, plat alebo iný druh odmeny alebo prácu za účelom dosiahnutia zisku, vrátane osôb vykonávajúcich prácu na základe dohôd, sezónnych pracovníkov, osôb na riadnej materskej dovolenke, osôb pracujúcich v zahraničí menej ako 1 rok, osôb dochádzajúcich za prácou do zahraničia a osôb platených na aktivačných prácach; respondenti sú zahrnutí do odvetví podľa ekonomickej činnosti miestnej jednotky, nie celého podniku [↑](#footnote-ref-1)
2. pestovanie plodín,chov zvierat, poľovníctvo a služby s tým súvisiace; lesníctvo a ťažba dreva; rybolov a akvakultúra [↑](#footnote-ref-2)
3. výroba potravín, nápojov a tabakových výrobkov [↑](#footnote-ref-3)
4. za rok 2016 bol v čase vypracovania kapitoly nedostupný údaj za potravinárstvo pre hrubú pridanú hodnotu, medzispotrebu a hrubú produkciu a za pôdohospodárstvo ukazovateľ hrubá produkcia [↑](#footnote-ref-4)
5. vrátane výroby nápojov a tabakových výrobkov; vrátane podnikov do 19 zamestnancov [↑](#footnote-ref-5)
6. V rámci zjednotenia metodiky zisťovania a zvýšenia validity údajov sa na základe konzultácií so ŠÚ SR pre výpočet zamestnanosti do roku 2013 použili údaje z VZPS a Európskeho systému národných a regionálnych účtov, ďalej len ESNÚ95. Zamestnanosť ESNÚ95 je vyjadrená počtom osôb zamestnancov a samozamestnávateľov, ktorí sú zapojení do výrobnej činnosti spadajúcej do rámca výroby v SNÚ. Pri konštrukcii ukazovateľov účtov práce sa používa metóda bilancovania, t. j. bilancuje sa ponuka pracovných síl s dopytom. Ide o porovnávania a harmonizovanie dát získaných z podnikových zisťovaní s dátami získanými z výberového zisťovania pracovných síl v domácnostiach tak, aby zodpovedali definíciám ILO a ESNÚ95. Podľa ESNÚ je zamestnanosť vyjadrená v domácom koncepte. V tomto koncepte sa získavajú dáta z podnikových zisťovaní.

   Od 1. 9. 2014 bol pre podrobný opis ekonomiky v SR implementovaný medzinárodne porovnateľný účtovný rámec EÚ - Európsky systém národných a regionálnych účtov ESA 2010. Zmeny v metodike systému národných účtov ESA 2010 oproti doteraz používanej ESNÚ 95 (ESA 95) sú orientované na zachytenie zmien ekonomickej reality v podmienkach narastajúcej globalizácie. Manuál ESA 2010 bol uverejnený v Úradnom vestníku ako príloha A k Nariadeniu Európskeho parlamentu a Rady (EÚ) č. 549/2013 a prílohu B tohto nariadenia tvorí Program zasielania údajov ESA 2010. [↑](#footnote-ref-6)
7. **Štatistická klasifikácia ekonomických činností SK NACE Rev. 2,** bez podnikateľských príjmov, údaje upravené o štatistický odhad neevidovaných miezd [↑](#footnote-ref-7)
8. Bez výroby nápojov a tabakových výrobkov [↑](#footnote-ref-8)
9. Výkaz Prod 3-04 - podniky zapísané v obchodnom registri, príspevkové organizácie, ktoré sú trhovými výrobcami, s počtom zamestnancov 20 a viac a organizácie s počtom zamestnancov 0 až 19 s ročnými tržbami za vlastné výkony a tovar 5 miliónov € a viac, a nezahŕňa organizácie s počtom zamestnancov 0 až 19 s ročnými tržbami za vlastné výkony a tovar do 5 miliónov € vrátane dopočtov so zohľadnením váh; zahrnuté výrobné potravinárske podniky, okrem podnikov s výrobou tabakových výrobkov [↑](#footnote-ref-9)
10. pred zdanením (predbežný údaj ŠÚ SR) [↑](#footnote-ref-10)
11. vrátane nápojov [↑](#footnote-ref-11)
12. Poľnohospodársky príjem zahŕňa príjmy plynúce z poľnohospodárskej činnosti (rovnako ako neoddeliteľné nepoľnohospodárske a vedľajšie činnosti) za dané účtovné obdobie (t.j kalendárny rok 2015) [↑](#footnote-ref-12)